text:
Cagayan de Oro
Ang Cagayan de Oro primera klaseng dakbayan nahimutang sa probensya sa Misamis Oriental, Pilipinas. Adunay kinatibok-an gidak-on nga 412.80 kilometros quadrado ug nahimutang una ngadto sa ikaduhang distrito.
Sumala sa census ni acting 2010, dunay 602,088 katawo. Ang gitudlo nga kodigo postal mao ang 9000.
Ang Cagayan de Oro mao usa ka sentro sa patigayon ug pag-alagad sa Amihanang Mindanao sa Pilipinas, gimatangmatang isip unang klase nga dakbayan. Mao usab ang sentro sa urbanidad sa Metro Cagayan de Oro.
Minubo isip CdO, CdOC, CdeO, o Cag. de Oro, nahimutang ang dakbayan sa baybayan sa norte didto sa pulo sa Mindanao. Kining dakbayan gihimo isip sentro sa rehiyon alang sa Amihanang Mindanao. Sumala sa pag-ihap sa katawhan sa tuig 2007, adunay 553,996 ka tawo.
Ang Dakbayan sa Cagayan de Oro kay usa ka dakbayan nahimutang sa baybay, atubangan sa Look sa Macalajar. Didto sa habagatang bahin sa dakbayan, ang kadaghanan mao ang mga bungtod, pampang, ug ang kabukiran gikan sa lalawigan sa Bukidnon.[1]
Daghan ug pangalan ang dakbayan. Kini gi tawag nga "Agihanan sa Amihang Mindanao" tungod sa lugar ug maayong pasilidad alang sa salakayan, "Dakbayan sa Whitewater Rafting ug River Trekking" tungod sa mga agi sa river rafting sa tibuok tuig. Pero labaw sa tanan, ang pagka abi-abi ug pagka maayo sa mga tao nga nailhan dakbayan nga "Dakbayan sa Bulawanong Panaghigala-ay". Ang ginamhan nga selyo napatik ang pulongan.
Sa iyang kaagi, ang Dakbayan sa Cagayan de Oro nakasinati ug mga panagsangka sa ika-20 nga ka siglo. Ang pagsulong sa mga Amerikano sa tuig 1990, Gubat sa Pilipinas ug Amerikano, ug Ikaduhang Gubat Kalibotanon, nagausab ang palibot sa Cagayan de Oro. Ang bug-at nga pamomba sa Ikaduhang Gubat Kalibotanon nalumpag ang lungsod. Tungod niini, naguba ang karaang St. Augustine Metropolitan Cathedral nga gigama pa sa tuig 1845, nawagtang na ang ulahing kabilin sa Katsila sa dakbayan.
Adunay ubang lugar sa Pilipinas nga gibansag ug "Cagayan". Kinahanglan makabalo ang unsa ang Cagayan de Oro sa lalawigan sa Cagayan didto sa Luzon, ug Mga Pulo sa Cagayan didto sa Dagat sa Sulu.
Mga sulod
Etimolohiya[usba | edit source]
Ang pangalan "Cagayan" giagi balik sa pag-abot sa mga prayleng Rekolektos sa tuig 1622, ang lugar didto sa Himolongan gitawag na isip cagayan. Matud pa sa dokumento sa mga Katsila sa dekada 1500, giduso ang lugar isip cagayan. Ang lugar sa Amihanang Mindanao, apil ang Cagayan, gihatagan ug ecomienda alang kang Juan Griego sa ika-25 sa Enero, 1571. Ang mga maniniksik sa mga pinulungan giagi ang etimolohiya sa ngalan nga "Cagayan" nga gikan sa pinulungang Proto-Philippine, ang ugat sa kasagarang mga pinulungang Pilipinhon. Sa kining pinulungan nga Minalayo-Pinolinesyano, ang pulong nga tubig isip "Ag". Ang pulong "agus" nagpasabot ang agas sa tubig, sa ato pa ang pulong "agusan" nagpasabot ang lugar adunay agas sa tubig. Sa samang pinulungan, ang "kagay" nagpasabot ang suba ug ang "kagay-an" nagpasabot ang lugar adunay suba. Mao ang ugat nga pagalan sa Cagayan de Oro, gikuha sa usa ka dako nga suba nag-agi sa dakbayan. Gikuha sa sa nawalang ug karaang tingog nga nausab padulong "Kagayan","Karayan","Kalayan" ug uban pa. Ang mga lahi-lahing pinulungan nagpasabot tanan isin suba. [2]
Si Kanhing Kongresista ug Bise-Presidente sa Pilipinas nga si Emmanuel Pelaez gipakapin ug "de Oro" sa "Cagayan" tungod pag-ilhan mga kalihukan bahin sa pagmina sa bulawan sa ilang lugar.
Klima[usba | edit source]
Ang dakbayan sa Cagayan de Oro adunay klima nga tropikal. Ang kasarangang temperatura sa tibuok tuig kay 28 °C (82 °F). Ang kinainitang temperatura sa dakbayan nga natala kay 39 °C (102 °F) sa Hulyo 1998. Ang dakbayan sa Cagayan de Oro madawat ug patas nga ulan sa tibuok tuig. Ag kinaugahang buwan mao ang Abril apan ang kinabasaang buwan mao ang Hulyo. Ang ting-ulan sa dakbayan nagsugod sa bulan sa Hunyo ug magtapos sa bulan sa Nobiyembre. Ang ting-uga nagsugod sa bulan sa Disiyembre ug magtapos sa bulan sa Mayo.
Katawhan[usba | edit source]
Ang mga lumulupyo sa Dakbayan sa Cagayan de Oro adunay sagul sa dugo sa mga Katsila, Amerikano, Insik, ug Maranaw. Ang mga tawo sa Dakbayan sa Cagayan de Oro gitawag nila mga Kagayanon. Kasagara sa mga Kagayanon adunay liwat sa Malayo ug ang uban mestiso.
Relihiyon[usba | edit source]
Ang kasagarang relihiyo sa mga lumulupyo sa Cagayan de Oro kay Kristiyanismo. Sa tanang kristiyano sa Cagayan de Oro, ang kasagarang sekta ang Katoliko Romano. Ang ubang relihiyon sa dakbayan mao ang Kristiyanismo sa ubang sekta, Islam, Buddhismo ug uban pa.
Ang Arkidiyoses sa Cagayan de Oro mao ang usa ka arkidiyoses sa Simbahang Katoliko Romano sa Pilipinas. Kini usa ka Metropolitan See sa pulo sa Mindanao. Ang usa ka arkidiyoses gilangkob sa tulo ka lalawigang sibil sa Misamis Oriental, Bukidnon, ug Camiguin.
Ekonomiya[usba | edit source]
Ang Dakbayan sa Cagayan de Oro mao sa usa ka malambuon nga dakbayan sa Pilipinas. Usa pud ka sentro sa patiyagon sa Amihanang Mindanao nga ang kita matag tuig umaabot sa 1.345 ka bilyones ka pesos sa tuig piskal 2006. Ang ekonomiya sa dakbayan kasagara gibase sa industriya, patigayon, pag-alagad, ug turismo. Ang Concentrix ug Arriba mao ang mga call centers nga bag-o lang giabli sa dakbayan.[3]
Mga baranggay[usba | edit source]
Ang Dakbayan sa Cagayan De Oro nabahin ngadto sa 80 ka barangay.
Mga Gikutlo[usba | edit source]
Mga sumpay sa gawas[usba | edit source]
- (Iningles) Cagayan de Oro City Government Website
- (Iningles) Cagayan de Oro Socio-Economic Profile
- (Iningles) Cagayan de Oro Tourist and Travel Guide


c: text/html

text:
Ang Simbahan makanunayong naglihok sa kalibutan gikan sa usa ka nasud ngadto sa laing nasud, kultura ngadto sa laing kultura, katawhan ngadto sa laing katawhan, diha sa nakatakdang buhaton sa Ginoo ug sa Iyang panahon.
Ang mortal nga pangalagad sa Manluluwas kompleto na. Ang Iyang pag-antus sa Getsemani ug sa krus nahuman na. Atong nasayran gikan sa Mga Buhat 1 nga nangalagad Siya sulod sa 40 ka adlaw human sa Iyang Pagkabanhaw, “nagpakita” sa mga Apostoles ug “nagsulti … mahitungod sa gingharian sa Dios” (Mga Buhat 1:3).
Giingnan Niya sila nga “kamo magadawat hinoon og gahum sa diha nga kakunsaran na kamo sa Espiritu Santo: ug kamo mao unya ang akong mga saksi sa Jerusalem, ug sa tibuok Judea, ug Samaria ug hangtud sa kinatumyan sa yuta” (Mga Buhat 1:8).
Human lang gayud niana, “naisa siya sa kahitas-an; ug gibayaw sa usa ka panganod hawa sa ilang mga mata.
“Ug samtang nanagtutok pa sila sa langit sa nagpaingon siya sa itaas, tan-awa, nagtindog tupad kanila ang duha ka tawo nga nagbistig maputi;
“Ug miingon kanila, “Mga tawong Galileanhon nganong nagatindog man kamo dinhi ug nagatutok sa langit? Kining maong Jesus, nga gikuha gikan kaninyo ngadto sa langit, mobalik ra unya sa paagi nga sama sa inyong nakita sa iyang pagsaka sa langit” (Mga Buhat 1:9–11).
Sa pagkatinuod, ang Manluluwas moanhi pag-usab sa Iyang Ikaduhang Pag-anhi, apan sa pagkakaron, ang ebanghelyo ni Jesukristo masangyaw ngadto sa “kinatumyang bahin sa yuta.”
Gikan sa Mateo atong nasayran ang espesyal nga sugo ngadto sa mga Apostoles sa pagdala sa ebanghelyo ngadto sa tanang mga nasud:
“Ug si Jesus miduol ug miingon kanila, Kanako gikahatag ang tanang kagahum sa langit ug sa yuta.
“Busa panglakaw kamo ug himoa ninyong mga tinun-an ang tanang kanasuran, sa pagpamautismo kanila sa ngalan sa Amahan, ug sa Anak, ug sa Espiritu Santo” (Mateo 28:18–19).
Sa unang mga adlaw sa Simbahan, sa kinatung-an sa panahon, ang ebanghelyo gidala lang ngadto sa balay ni Israel; dayon ang pagpadayag miabut ngadto ni Pedro, ang senyor nga Apostol, nga miabut na ang panahon sa pagdala sa ebanghelyo sa gawas sa Israel ug ngadto sa mga Hentil. Ang ika-10 ug ika-11 nga kapitulo sa Mga Buhat makatabang nato sa pagsabut sa proseso ug sumbanan diin kining gikinahanglan nga pagpalapad sa Simbahan ngadto sa ubang mga anak sa Dios gipahibalo ngadto sa tigdumalang mga opisyal ug sa kinatibuk-ang mga miyembro.
Gigamit si Cornelio, kinsa usa ka Hentil, usa ka kapitan, ug usa ka maayong tawo, gipabati sa Ginoo ngadto ni Pedro nga ang ebanghelyo masangyaw ngadto sa mga Hentil, usa ka bag-ong konsepto ug kahibulongan ngadto sa mga Santos nianang panahona. Ang pagpadayag sa paghimo niana nga kausaban sa mga kalihokan sa Simbahan miabut ngadto ni Pedro, ang senyor nga Apostol. Nasayran nato nga ang ebanghelyo kusog nga gisangyaw ngadto sa mga nasud sa mga Hentil.
Usa ka ehemplo sa pagpalapad sa Simbahan nianang higayuna mao ang pagkakabig ni Pablo, kinsa nahimong bantugang Apostol ngadto sa mga Hentil. Siya dunay panan-awon didto sa dalan sa Damasco, diin iyang nakita ang kahayag ug nakadungog og tingog, naghinulsol sa iyang mga sala, ug gitawag sa Dios (tan-awa sa Mga Buhat 22:6–18) ug dayon nahimong dakong impluwensya sa pagsangyaw sa ebanghelyo ni Jesukristo.
Karon mopadayon kita og 1,800 ka tuig ngadto sa panahon sa Pagpahiuli sa ebanghelyo, o sa pagpahiuli sa tanang mga butang sa dili pa ang Ikaduhang Pag-anhi. Mopamatuod ko nga pinaagi ni Propeta Joseph Smith, ang Simbahan napahiuli ug nagpadayon ubos sa direksyon sa Unang Kapangulohan ug sa Korum sa Napulog Duha ka mga Apostoles. Ang ilang sugo nga dad-on ang ebanghelyo ngadto sa kalibutan sama ra sa sugo sa mga Apostoles sa karaan.
Gikan sa pagka-organisar sa Ang Simbahan ni Jesukristo sa mga Santos sa Ulahing mga Adlaw niadtong 1830, ang Simbahan makanunayong naglihok sa kalibutan gikan sa usa ka nasud ngadto sa laing nasud, kultura ngadto sa laing kultura, katawhan ngadto sa laing katawhan, diha sa nakatakdang buhaton sa Ginoo ug sa Iyang panahon.
Niadtong 1978, sunod sa naestablisar nga sumbanan sa pagpadayag pinaagi sa senyor nga Apostol, si Presidente Spencer W. Kimball, miabut ang usa ka pagpadayag, niining higayuna kabahin sa paghatag sa mga panalangin sa priesthood sa tanang takus nga mga lalaki sa tibuok kalibutan. Nagpasabut kini nga sa atong panahon ang tanang mga anak sa Langitnong Amahan sa tibuok kalibutan makaambit sa tanang panalangin sa gipahiuli nga ebanghelyo. Angay gayud kini nga panahon sa gingharian sa Dios dinhi sa kalibutan sa mga adlaw nga nagkaduol ang Ikaduhang Pag-anhi ni Kristo.
Sa usa ka personal nga pahibalo, bag-o lang kong gitawag isip presidente sa misyon ug si Sister Dickson ug ako hapit na modala sa among pamilya ngadto sa Mexico sa dihang si Elder Richard G. Scott, nga nianang panahona sakop sa Seventy, misulti nako sa pag-abut niining espesyal nga pagpadayag. Nahinumdom ko sa mga luha nga miagas sa akong mga mata samtang iyang giistorya kanako kon unsay nahitabo. Dili ikahulagway ang akong kahimuot, kay ako nasayud nga kini eksakto ug nga ang panahon miabut na alang sa tanang mga tawo nga makaangkon sa tanang mga ordinansa, mga pakigsaad, ug mga panalangin sa ebanghelyo.
Kana 35 ka tuig na ang milabay, ug wala ko kahibalo nianang higayuna nga ako mogahin og daghang mga tuig sa akong pangalagad sa Seventy sa Africa West Area sa Simbahan, uban sa matuohon, matinud-anon nga mga tawo kansang mga kinabuhi naapektuhan kaayo sa 1978 nga pagpadayag bahin sa priesthood. Si Sister Dickson ug ako nakapuyo didto sulod sa upat ka tuig, ug ang kasinatian talagsaon ug nakapausab sa kinabuhi namo.
Isip usa ka katawhan, ang mga taga-West Africa nagtuo sa Dios, dili maulaw sa pagpahayag ug pagpakigbahin sa ilang pagtuo ngadto sa uban, ug adunay dakong kapasidad sa pagpangulo. Gatusan ang nagpasakop sa Simbahan, ug kada semana o sobra sa semana mga duha ka ward o branch ang natukod didto sa Africa West Area, diin ang mga lider sa priesthood hapit tanan mga taga-Africa.
Ganahan unta ko nga makaapil kamo sa mga Santos didto sa templo sa Aba, Nigeria, o Accra, Ghana, diin inyong makita ang pasalig sa mga Santos ug makaila sa tanang mga kapangulohan sa templo nga tanan taga-Africa. O ganahan unta ko nga ipaila kamo sa mga Area Seventy nga taga-Africa, nga nagpundok dinhi sa Conference Center karon ug mga abogado, mga propesor, ug mga manedyer sa negosyo, o makaila sa taga-Africa nga mga lider sa stake ug ward ug sa ilang mga pamilya.
Sa tibuok Africa, ang pag-apil sa klase sa Sunday School, auxiliary, o priesthood usa ka sagrado nga kasinatian, diin ang kurikulum sa Simbahan gisunod ug adunay dakong pagsabut, pagtudlo, ug pagkat-on sa ebanghelyo pinaagi sa Espiritu.
Ang ebanghelyo sa Africa anaa sa malipayon nga mga tawo, wala kaayo mabalaka sa unsay makita sa gawas nga nakaapekto sa mga kinabuhi sa kadaghanan sa Kasadpan. Wala sila maghunahuna nga makabaton og daghang materyal nga kabtangan.
Ginaingon kini kalabut sa mga taga-Africa nga gamay ra kaayo ang naa nila nianang butang nga dili kaayo importante ug daghan ang naa nila nianang butang nga mas importante. Dili kaayo sila interesado sa dakong balay ug labing nindot nga sakyanan apan dako ang ilang tinguha nga makaila sa ilang Langitnong Amahan ug sa Iyang Anak, nga si Jesukristo, ug sa pagbaton og mahangturong mga pamilya. Isip natural nga resulta sa ilang hugot nga pagtuo, ang Ginoo mibayaw nila sa makahuluganong paagi.
Sa pagkaila nato nila, dili ikasurprisa nga sila mahimong importanting bahin sa pagpalapad sa Simbahan ni Jesukristo sa ulahing mga adlaw. Sa dihang si Daniel, ang propeta sa Daang Tugon, nanagna nga ang gingharian sa Dios sa ulahing mga adlaw “mokaylap ngadto sa mga kinatumyan sa yuta, ingon sa bato nga gipikas gikan sa bukid nga walay gigamit nga mga kamot mokaylap, hangtud kini mopuno sa tibuok yuta” (D&P 65:2), angay gyud kaayo nga ang atong talagsaong mga kaigsoonan nga taga-Africa mahimong importante nga bahin sa katumanan niana nga panagna ug nga ang mga pagpadayag nga makatuman niini magsunod sa naestablisar nga mga sumbanan sa Manluluwas.
Mopamatuod ko nga ang atong Langitnong Amahan nahigugma sa Iyang tanang mga anak, nga si Jesus mao ang Kristo, ug nga ang ebanghelyo alang sa tanan, sa buhi ug sa mga patay. Sa sagradong pangalan ni Jesukristo, amen.

robotstxt: allowed

filter: keep


text:
Balanga
Ang Dakbayan sa Balanga usa ka ikalimang klase nga dakbayan sa lalawigan sa Bataan, Pilipinas. Mao kini ang ulohang dakbayan sa Bataan. Sumala sa sensus sa tuig 2000, kini may populasyon nga 71,088 ka tawo sa 14,065 ka bubong.
Mga barangay[usba | edit source]
Ang Dakbayan sa Balanga nabahin ngadto sa 25 ka barangay.
Mga mayor sa dakbayan[usba | edit source]
Mga sumpay sa gawas[usba | edit source]
- Blog mahitungod sa Dakbayan sa Balanga
- Impormasyon mahitungod sa Dakbayan sa Balanga
- Philippine Standard Geographic Code
- 2000 Philippines Census Information
- Dakbayan sa Balanga


text:
Gawas ni Cebu Provincial Board (PB) Member Juan Bolo, laing grabeng nauwawan ning eskandalo sa pagpalit sa luna sa mga Balili nga naa pa ilawom sa dagat sa Tinaan, Naga mao ang burukrasya sa Kapitolyo. Nga giduma ni, nakatag-an ka, Gobernador Gwen Garcia.
Gikan sa mga dokumento nga wa andama sa tukma unta nga mga buhatan ngadto sa tseke nga gihatag na sa mga Balili bisan wa pa mapakita ang mga titulo sa luna, ang kaligdong sa sistema nga gipatuman ni Garcia mao ang nagkabulingit pag-ayo. Mahimo ra diayng tunolan og putos sa buwad gikan sa basurahan si Garcia, nga di gani magsusi nganong nangalisbo ug gilangaw ang iyang gipirmahan.
* * *
Labing uwahing nitumaw nga timaan sa kadaghan sa nangalisbong mga dokumento nga gawasnon nga nagsuruy-suroy sa Kapitolyo mao ang misteryusong voucher nga maoy gibasehan sa pagbayad sa mga Balili. Wa nay bisan usa ka opisyal sa Kapitolyo nga nahibawo kinsay nag-andam sa voucher.
Nga maoy usa sa yawe sa kahiwian. Kay naandam ang voucher bisan wa pang kasumiter ang mga Balili sa certified true copies sa mga titulo sa napalit nga luna. Ang sayo kaayong pagka andam sa voucher nagmatuod nga dunay mas lawom nga kalambigitan ang mas dagkong mga opisyal sa Kapitolyo kay sa ilang gipamugos pagpatuo sa Sugbuanong mga magbubuhis.
* * *
Nganong di man motug-an ang mga opisyal sa Kapitolyo kinsa ang nag-andam sa voucher? Patuohon na ba sab ta nila nga nikalit lang ni paglutaw gikan sa dagat sa mga Balili? O tungod ba kay di na nila ikapasangil ngadto ni Bolo? Maong amnesia na lay kadangpan?
Si Provincial Treasurer Roy Salubre di nang katino kon gikan ba sa buhatan ni Gobernador Garcia ang voucher. Utro sang natakboyan sa kagaw sa kalimtanon silang Budget Officer Emmy Gingoyon, planning officer Adolfo Quiroga ug pre-audit chief Manuel Gial. Mao nga klaro na nga mas dako pa ni Bolo ang nahilambigit.
* * *
Ang voucher mao lang ang kinauwahian nga siwil sa sidsid sa sayal sa Kapitolyo nga nagpasidaan nga ang kadagkoan wa magtinguha pagsusi unsa gyoy tinuod nga nahitabo kon dili nagkara-kara na karon pagtabon sa kalambigitan sa mas dagkong mga opisyal pinaagi sa pagpahiyos sa kahiwian.
Unsa may laing katin-awan sa pagpatuo sa survey sa Kapitolyo nga siyam ka ektarya ra ang naa ilawom sa dagat? Samtang ang mas katuohang survey sa DENR nagpakita nga upat ra ka ektarya ang uga? Unsa may laing tuyo sa pagtago sa mapa sa fish pond ug pagatpatan sa luna sa mga Balili gikan sa ubang mga sakop sa PB nga gipasangil sab ngadtong Bolo? Apan dihang nihana og pangisog si Bolo, gidalidali pagbakwi kay wa diay siya mahatagi og kopya?
* * *


text:
Kemal Atatürk
Si Mustafa Kemal Atatürk (Mayo 19, 1881 - Nobyembre 10, 1938) usa ka opisyal sa kasundalohan, rebolusyonaryong estadista, ug mao ang nagatukod sa Republika sa Turkey. Siya maoy unang presidente niini.
Si Mustafa Kemal nailhan tungod sa iyang intelehente ug maayong pagkakomander samtang nagserbisyo sa Sangka sa Gallipoli. Miapil usab siya didto sa mga prente sa silangang Anatolya ug Palestina, diin siya misikat niadtong Gubat Kalibotanon I. Human gipildi sa mga Alyado ang Imperyong Ottoman, gipangulohan ni Mustafa Kemal ang Nasodnong Kalihokang Turko. ANg maong kalihokan misangpot sa Turkong Gubat sa Kagawasan. Human gitukod ang usa ka gobyernong probisyonal didto sa Ankara, iyang gipildi ang mga pwersang gipadala sa mga Gahom nga Entente. Ang iyang mga nagmadaogong kampanyang militar maoy nakapadaog sa mga Turko, nga miresulta sa pagkatukod sa Republika sa Turkey.
Isip presidente sa Turkey, gisugdan ni Atatürk ang usa ka dakong repormang politikal, kultural, ug ekonomikanhon. Dako usab ang iyang gireporma sa edukasyon pinaagi sa iyang panguna sa pagbag-o sa Alpabetong Turko.


text:
A FULL of love na Lunes. Marso na gyud. Congratulations in advance sa atong mga suking estudyante nga mogradwar karong SY 2012-2013.
Laing letter na sab ang hatagan nato og pagtagad. Gipadala kini to us through email.
Unsa kaha ang iyang suwat suliran today? Ania:
Dear Heartline,
Tagoa lang ko sa name nga Jane. Lumad nga taga-Cebu pero naa sa laing nasod nanimpad.
Ang akong problema about sa akong live-in partner.
Naa mi usa ka anak.
Right from the start sa among panag-ipon, kabalo nako nga naa gyud siyay laing babaye.
Ako siyang gi-confront ug niangkon gyud siya, and dili na daw siya magpakasala pa.
But then even, naa nako sa layo naa gihapon koy madunggan nga istorya nga naa napod siyay uyab-uyab ug kauban ra daw niya ni sa work.
Again, akoa na pud siyang gisultihan. Ang babaye lagi daw ang naibog niya perme magpa-tsansing ug wala lagi daw silay relasyon.
Naglibog na gyud kaayo ko sa akong sitwasyon karon, lisod na isalig pero gusto pako maayo among relasyon para lang sa bata kay I know how it feels like to be in a broken family.
Dili ko gusto hasta akong anak maka-experience og pareha nako. Please tambagi ko, unsa akong buhaton.
Jane
***
Hi Jane,
I understand sa imong gibati. Wa gyuy tawong nangandoy nga bungkag ang pamilya. Kita gyud tanan naghandum nga kumpleto despite sa mga challenges nga moabot.
For me ha, di sa maayo nga forever kanang magpaka-martyr.
Sa pagsugod pa lang sa inyong relasyon, misugal gyud ka. Well, kabalo naka nga dili gyud smooth-sailing ang dagan. Why you have to do that sa imong kaugalingon?
Why is it pasakitan nimo og taman ang imong kaugalingon, which in fact may choice ka man unta to choose someone who is better.
Nakigrelasyon kag may ka-iring-iring sab. For what? Kabalo naman ka nga ingon ani ang set-up, midasmag gyud ka. Unsa man ni katangahan?
I know you love that guy pero don't be so blinded sa imong sobra nga pagmahal. Ayaw pagmata og morning girl. Knowing nga kita mismo ang may hawak how to live a happy life.
Ibutang nato nga wala silay relasyon anang latest girl nga na-link niya, he denied it, sa imong pag-kompronta niya.
But, he is taking advantage. Kun ang babaye ang sigeg panantsing niya, then pa-tsansing sab diay siya? Pwede man siyang molikay. Ang barako, mogawas gyud ang ka-barako bisan unsaon. Mosulti dayon nga 'palay' na ang moduol, nganong di tukaon. Duh! Such a sarcastic answer.
Leave something sa imong kaugalingon. Ayaw pasobra. Huna-hunaa sab nga bisan nagmahal kag tawo, kana ganing you're loving someone who is really worth it to be loved.
Sige kag insist to have a complete family, pero your partner is not doing his part.
Couple baya mo, lisud kaayo nang ikaw ray naningkamot nga molampus ug molig-on ang relasyon. Tabangay dapat.
Timan-i, if dili naka happy, and bisan unsaon sa pagbale-bale di gyud maka-pwesto, then time for you to decide sa butang nga mohatag kanimog kalipay.
May anak ka. That's a treasure na angay tutukan ug panggaon. Kesa ang usa ka lalaking gimahal og tinuod, apan wa nagpakabana sa imong gibati. Do pray =)
+++
Sa mga buot mosalmot, pwede ipadala ang inyong letters pinaagi sa atong Facebook page, Sun.Star Superbalita Davao, sa email ad nga superbalitadavao@yahoo.com, o dinhi sa atong buhatan, Granland Building R. Castillo St., Agdao, Davao City. Sa mopaambit sa ilang letter through Heartline text hotline, make sure nga uban sab ang inyong kumpleto nga ngalan, address. Don't worry, we will keep your identity, di nato imantala.


text:
Mikroekonomiya
Ang mikroekonomiya (gikan sa Griniyego: uιkpό-ς // gamay, dyutay ug oιkovouίa /ikono΄mia/ ekonomiya) usa ka sanga sa ekonomiks nga nagtuon giunsa pagdesisyon sa mga panimalay (household), kompanya (firm) ug ubang estado ang pag-alokar o pagbahinbahin sa mga rekursos nga limitado[1], tipikal sa mga merkado diin ang mga butang (goods) ug serbisyo ginabaligya ug gipamalit. Ang mikroekonomiya mieksamen unsay epekto sa maong mga desisyon sa suplay ug demand para sa mga butang ug serbisyo, nga modeterminar sa presyo; ug usab, unsay epekto sa presyo sa pagdeterminar sa suplay ug demand sa mga butang ug serbisyo.[2][3]
Lahi sa makroekonomiks, nga mao ang "suma total sa tanang pang-ekonomikong aktibidades, nga nagtuon sa mga isyu sa pagtubo (growth), implasyon (inflation) ug pagka-walay-trabaho (unemployment), ug sa mga nasyonal nga pang-ekonomikong palisiya", ubp[2].
Ang mikroekonomiya nag-analisar sa market failure, diin ang mga merkado wa makaprodyus ug maayong resulta, ug usab ang paghulagway sa mga kondisyon nga teyoretikal nga gikinahanglan para sa perpekto nga kompetisyon. Ang mga signipikante nga han-ay sa pagtuon sa mikroekonomiya gilangkoban sa heneral nga ekwilibriyo, merkado ubos sa asimetrikong impormasyon, pagpili ubos sa uncertainty ug ekonomikong aplikasyon sa teyorya sa dula (game theory). Gikonsiderar usab ang elastisidad sa mga produkto sa usa ka sistema sa merkado.
Reperensya[usba | edit source]
- ↑ Marchant, Mary A.; Snell, William M.. Macroeconomic and International Policy Terms. University of Kentucky.
- ↑ 2.0 2.1 Economics Glossary. Monroe County Women's Disability Network.
- ↑ Social Studies Standards Glossary. New Mexico Public Education Department.


text: 1Bisan pa niana, Job, ipakilooy ko kanimo, pamatia ang akong pakigpulong, Ug patalinghugi ang tanan ko nga mga pulong. 2Tan-awa karon, gibuka ko ang akong baba; Ang akong dila nagsulti sa sulod sa akong baba. 3Ang akong mga pulong magasaysay sa katul-id sa akong kasingkasing; Ug kadtong nasayran sa akong mga ngabil, igasulti nila sa kinasingkasing. 4Ang Espiritu sa Dios nagbuhat kanako, Ug ang gininhawa sa Makagagahum nagahatag kanako ug kinabuhi. 5Kong ikaw makahimo, tumubag ka kanako; Andama ang imong igsusulti sa akong atubangan, tumindog ka. 6Ania karon, ako sama kanimo sa atubangan sa Dios: Ako usab gibuhat gikan sa yutang kolonon. 7Ania karon, ang akong pagkamakalilisang dili makapahadlok kanimo, Ni ang akong lulan magmabug-at kanimo. 8Sa pagkamatuod nadunggan ko ang imong mga sulti, Ug nabatian ko ang tingog sa imong mga pulong nga nagaingon: 9Ako mahinlo, walay kalapasan; Ako inocente, ni may kadautan dinhi kanako: 10Ania karon, siya nakakaplag ug mga higayon batok kanako, Giisip niya ako nga iyang kaaway; 11Gibutang niya ang akong mga tiil sa mga sepohan, Gitiman-an niya ang akong mga alagianan. 12Ania karon, tubagon ko ikaw, nga niini ikaw dili matarung; Kay ang Dios labing daku kay sa tawo. 13Ngano nga ikaw makigbisug batok kaniya, Sanglit wala man niya timan-i ang tanan niyang butang? 14Kay sa makausa nagasulti ang Dios, Oo, sa makaduha, bisan ang tawo wala magatagad niana. 15Pinaagi sa usa ka damgo, sa usa ka panan-awon sa gabii, Sa diha nga ang halalum nga paghinanok anaa sa mga katawohan. Sa pagkatulog diha sa ilang mga higdaanan; 16Unya iyang gibuksan ang mga igdulungog sa mga katawohan, Ug tak-uman ang ilang pahamatngon 17Aron isalikway niya ang tawo gikan sa iyang tuyo, Ug katagoan niya ang garbo gikan sa tawo; 18Gipugngan niya ang iyang kalag gikan sa gahong, Ug ang iyang kinabuhi gikan sa kamatayon pinaagi sa pinuti. 19Siya gicastigo usab pinaagi sa sakit diha sa ibabaw sa iyang higdaanan, Ug sa kanunay nga pakig-away sa iyang kabukogan; 20Busa ang iyang kinabuhi lulud-on sa tinapay, Ug ang iyang kalag sa kalan-on nga labing lamian. 21Ang iyang unod naut-ut na nga dili na makita; Ug ang iyang kabukogan nga kaniadto dili makita nanikil. 22Oo, ang iyang kalag nagakahaduol ngadto sa gahong, Ug ang iyang kinabuhi ngadto sa mga manlalaglag. 23Kong kaniya anaay usa ka manolonda, Usa ka maghuhubad, usa sa matag-usa ka libo, Sa pagpadayag sa tawo kong unsa ang matarung alang kaniya; 24Nan mapuanguron ang Dios kaniya, ug magaingon: Luwasa siya gikan sa kahulogon sa gahong, Ako nakakaplag ug usa ka lukat. 25Ang iyang unod mabag-o labi kay sa unod sa bata: Siya mahabalik sa mga adlaw sa iyang pagkabatan-on. 26Siya magaampo sa Dios, ug siya mahimuot kaniya, Busa magasud-ong siya sa iyang nawong sa kalipay: Ug igauli niya sa tawo ang iyang pagkamatarung. 27Siya magaawit sa atubangan sa mga tawo, ug mag-ingon: Ako nakasala, ug gibalit-ad ko ang matarung, Ug kana wala magpulos kanako: 28Iyang giluwas ang akong kalag gikan sa kahulogon sa gahong, Ug ang akong kinabuhi makakita sa kahayag. 29Ania karon, kining tanan nga mga butanga pagabuhaton sa Dios, Sa makaduha, oo, sa makatolo, sa usa ka tawo, 30Aron sa pagpahauli sa iyang kalag gikan sa gahong, Aron siya kadan-agan sa kahayag sa mga buhi. 31Timan-i pag-ayo, Oh Job, patalinghugi ako: Humilum ka, ug ako mosulti. 32Kong anaay imong igsusulti tubaga ako: Sumulti ka, kay buot ako magpakamatarung kanimo. 33Kong dili, magpatalinghug ka kanako: Humilum ka, ug tudloan ko ikaw sa kaalam.


text:
Tag Archives: CONGRESSWOMAN
CONGRESSWOMAN JANET GARIN, GINAKONSIDERAR ANG PAGBALIK SA PRIBADO NGA PANGABUHI MATAPOS ANG TERMINO.
wala pa sang pinal nga desisyon sa kampo sang mga garin nga magapadalagan bilang vice-governor sa idalum sang administrasyon si first district congresswoman janet garin.// suno kay garin nga sa karon wala pa sang maathag nga plano sa bahin sang ila pamilya angut sa palaabuton nga eleksyon.// subong man, ginpahayag sang kongresista nga isa sa option nga iya ginalantaw amo ang pagbalik sa pribado nga panga


text:
Habagatang Amerika
Ang Habagatang Amerika (Kinatsila: América del Sur) mao ang kontinente nga nahimutang sa Kasadpang Emispero. Kini may utlanan sa Kadagatang Pasipiko sa kasadpan, sa Kadagatang Atlantiko sa amihanan ug sidlakan; ug sa Amihanang Amerika ug Dagat Caribbean sa amihanang-kasadpan.
Ang kontinente sa Amerika gipangalanan sa tuig 1507 sa mga kartograpo nga si Martin Waldseemüller ug Matthias Ringmann alang kang Amerigo Vespucci, ang nahiunang Uropeyo nga nag-ingon nga ang Amerika wa mahimutang sa East Indies, pero usa ka Bag-ong Kalibotan nga wa pa mailhi sa mga Uropeyo.
Ang Habagatang Amerika may arya nga 17,840,000 kilometros kwadrados (6,890,000 sq mi), o mga 3.5% sa panit sa kalibotan. Sa tuig 2005, ang populasyon niini mga 371,000,000. Ikaupat kini sa arya (human sa Asya, Aprika, ug Amihanang Amerika) ug ikalima sa populasyon (human sa Asya, Aprika, Uropa, ug Amihanang Amerika).


text:
Augusto
Si Sesar Augusto (Linatin: Imperator Caesar Divi Filius Augustus; Septiyembre 23, 63 BK – Agosto 19, 14 PK), gipanganak Cayo Octavio Turino (Linatin: Gaius Octavius Thurinus) hangtod tuig 27 BK ug naila isip Cayo Julio César Octaviano (Linatin: Gaius Julius Caesar Octavianus) human giadap, maoy giilang una ug usa sa kinamaayohang mga emperador sa Roma sugod 27 BK hangtod sa iyang kamatayon niadtong 14 AD. Iyang gipabilin ang inisyal nga porma sa Republika sa Roma, apan sa pagkatinood siya nagmando isip usa ka awtokratiko. Iyang gitapos ang pipila ka tuig sa mga gubat ug gihatagan ang Roma sa usa ka panahon sa kalinaw ug kabantog, ang Pax Romana (Kalinaw nga Romanhon). Ang kalibotanong Mediteranyo nakatilaw ug dugay nga kalinaw nga milungtad og labaw pa sa duha ka siglo. Gipadako ni Augusto ang gingsakopan sa imperyo ug nakiglinaw sa Parthia pinaagi sa diplomasya. Gireporma niya ang pagbuwis sa imperyo, gipanindot ang mga dalan sa imperyo, nagpahimo og sistema sa koreyo, aramadong puwersa, ug mipundar sa Gwardiyang Pretoriano ug mihimo'g opisyal nga polisya ug tigsugpo sa kalayo nga puwersa sa Roma. Kadaghanan sa mga inprastruktura sa dakbayan sa Roma gipang-ayo ubos kang Augusto, ug nahisulat sa iyang Res Gestae Divi Augusti, nga anaa pa hangtod karon. Naminyo siya kang Livia Drusilla sulod sa 51 ka tuig. Sa kamatayon niya sa tuig 14 PK, gideklara siya sa senado isip ginoo. Ang mga ngalan niyang Augusto ug Sesar giadap sa mga misunod nga emperador sa Roma ug ang bulan nga Sextilis gialisdan og Augusto (Agosto). Gisundan siya kang Tiberius.
Mga sulod
- 1 Sayong kinabuhi
- 2 Pagsaka sa gahom
- 3 Nahimong Augustus si Octavian: ang pagkatukod sa Prinsipasya
- 4 Pagdumala
- 5 Suksesyon
- 6 Legasiya
- 7 Mga reperensya
Sayong kinabuhi[usba | edit source]
Si Augustus natawo sa Roma sa pangalang Gaius Octavius, sama sa iyang amahan (si Gauis Octavius ang maguwang). Wala magdugay human sa pagkatawo ni Octavius, siya gihatagan sa iyang amahan sa apelyidong Thurinus, isip paghinumdom sa iyang kadaugan sa Thurii batok sa usa ka pag-alsa. Ang iyang inahan, si Atia Balba Caesonia, ig-agaw ni Julius Caesar, kinsa nahimong usa sa mga heneral sa Roma, ug gani nahimong usa ka diktador hangtod sa kamatayon.
Siya naggugol sa iyang sayong mga panahon kuyog ang iyang apohan, duol sa Veletrae (karon Velletri). Niadtong 58 BK, sa upat pa ang iyang panu-igon, namatay ang iyang amahan. Busa, siya mipuyo uban sa iyang ama-ama, si Lucius Marcius Philippus.
Niadtong 51 BK, sa edad onse, siya ang mibatbat sa pamulong alang sa lubong sa iyang apohan nga si Julia Caesaris. Sa edad kinse nadawat niya ang toga virilis, ug usab napili ngadto sa Kolehiyo sa mga Pontipiko. Mihangyo si Caesar nga mo-apil si Octavius sa iyang kampanya sa Aprika, apan mibabag si Atia tungod sa kabata pa niya. Sa misunod nga tuig, misugot na siya nga mokuyog si Octavius ngadto sa Hispania, apan nasakit kini ug dili makakuyog. Sa naayo na siya, milayag siya ngadto sa pronte, apan nalunod ang barko nga iyang gisakyan. Human maanod uban ang pipila ka kauban, sila nakabalik sa mamala ug naka-abot sa kampo ni Caesar, latas sa teritoryo sa mga kaaway. Sa ilang pag-abot, ug sa pagkasayod sa nahitabo, nalipay ug nahimuot si Caesar kang Augustus. Human sa kampanya, sila mipauli sakay ang samang karwahe, ug giusab sa hilom ni Caesar ang iyang katapusang habilin.
Pagsaka sa gahom[usba | edit source]
Sa dihang gipatay si Caesar niadtong Marso, 44 BK, nagtungha si Octavius disto sa Apollonia (karon Albanya). Sa ilang pagbasa sa kataposang hangyo ni Caesar ilang nahibalo-an nga, tungod kay wala siyay lehitimong anak, iyang gisagop si Octavius isip iyang anak ug sumusunod. Isip pagtuman sa adopsyon, gigamit ni Octavius ang ngalang Gauis Julius Caesar. Ang tradisyong Romanhon usab nagsugo nga iyang ipuno ang apelyidong Octavianus, aron ma-ilhan ang iyang bayolohikal nga banay. Kini nga ngalan maoy basehan sa tawag nga Octavian, kinsa gigamit sa daghang mga historyador.
Human niini, mi-rekrut ug usa ka gamay'ng pwersa si Octavian didto sa Apollonia. Siya mi-adto sa Italya, ug gipakusgan ang iyang kasundalohan human gipa-apil ang mga beteranong sundalo ni Caesar. Iyang nakabig ang mga lehiyonaryo ni Caesar human gipakita ang iyang estado isip sumusunod niini. Apan, kay napulo'g walo ra ang iyang panuigon, siya gipagamay sa iyang mga kaaway.
Didto sa Roma, siya naghimo'g usa ka lu-ag nga alyansa, gani matawag nga junta, uban ni Marco Antonio ug Marcus Aemilius Lepidus. Ang maong alyansa gitawag ug Ikaduhang Triyumbirato, usa ka gamhanang alyansa nga milungtad og lima ka tuig.
Ilang gigamit ang ilang gahom aron mohimo'g usa ka purga, diin daghang mga senador ug mga lider ang nawagtanga'g gahom, samtang ang uban gipatay. Ang unang nakatilaw niini mao ang mga senador nga mitabang sa pagpatay kang Julius Caesar.
Nagsugod og usa ka kampanya sila Marco Antonio ug Octavian batok kang Brutus ug Cassius, kinsa mipuga ngadto sa silangan. Didto sa Philippi, Macedonia, nagmada-ogon ang kasundaluhan ni Caesar, ug nagpakamatay silang Brutus ug Cassius. Samtang mibalik si Octavian sa Roma, mi-adto si marco Antonio sa Ehipto, diin siya nakig-alyansa kang Cleopatra, ang kanhi hinigugma ni Caesar.
Samtang naa sa Ehipto, nagkahigugmaay sila Antonio ug Cleopatra. Aduna silay tulo ka anak, si Alexander Helios, Cleopatra Selene, ug Ptolemy Philadelphus. Gibiyaan ra usab ni Antonio si Cleopatra aron pakaslan ang igsuon ni Octavian nga si Octavia, kinsa namamkon sa duha nila ka anak nga babaye nga pulos ginganla'g Antonia. Niadtong 37 BK, gibiyaan ni Antonio si Octavia, kay mobalik sa usab siya kang Cleopatra. Natunga ang mga teritoryo ug mga sundalo sa duha ka paksyon - ang kang Antonio ug kang Octavian.
Samtang nagsugod si Antonio ug pipila ka kampanya didto sa Ehipto, si Octavian nagkonsolidar sa iyang gahom didto sa Roma. Iyang gipalapdan ang iyang kasundalohan, ug nagpasi-ugda'g mga propaganda nga si Marco Antonio nahimo nang Ehiptohanon inay Romano. Nagka-init ang ppanagribal nilang duha, ug busa, niadtong 32 BK, mideklara og gubat si Octavian. Didto sa Actium, sa kasadpang baybayon sa Gresya, nahitabo ang usa ka nabal nga sangka. Napildi si Antonio, ug siya ug ang iyang mga kauban miikyas ngadto sa Ehipto. Gigukod sila ni Octavian, ug human ang lain na usab nga kapildihan, nagpakamtay si Antonio. Wala magdugay, nagpakamatay si Cleopatra. Gipapatay usab ni Octavian si Caesarion, ang giingong anak ni Caesar kang Cleopatra.
Nahimong Augustus si Octavian: ang pagkatukod sa Prinsipasya[usba | edit source]
Ang kasadpang bahin sa Imperyo misuporta na ni Octavian sa wala pa ang Sangka sa Actium niadtong 30 BK, ug human sa maong sangka ug sa pagkapukan ni Cleopatra ug Marco Antonio, ang Silangang bahin nahulog na usab sa kamot ni Octavian. nahulopg sa kagubot ang Roma human sa miaging mga gubat sibil, apan dili pa andam ang Roma sa pagdawat sa gahom ni Octavian; apa si Octavian, sa iyang bahin, dili makahimong mobuhi sa iyang awtoridad, kay basin magkagubot ang iyang mga heneral. Busa, gibuwag ni Octavian ang iyang personal nga kasudalohan, ug midagan isip Konsul. Sa maong lihok, bisan tuod og nawala kaniya ang iyang personal nga militar, siya naman usab ang legal nga tigdumala sa mga opisyal nga lehiyon sa Roma.
Unang Kasabotan[usba | edit source]
Niadtong 27 BK iyang opisyal nga gi-uli ang gahom ngadto sa Senado sa Roma, ug misugyot sa paghunong sa iyang kaugalingong pagdumalang militar sa Ehipto. Adunay pipila ka huhongihong nga mana-og si Octavian sa pwesto, busa mi-aksyon ang iyang mga sumusunod pinaagi sa mga rayot. Aron mahunong ang kagubot, naghimo'g kasabotan ang Senado ug ang mga nagsuporta ni Octavian, ang Unang Kasabotan. Ila siyang gihatagan og prokonsular nga awtoridad alang sa Kasadpang bahin sa imperyo ug sa Syria &emdash mga probinsya nga, kon tipunon, maoy naghupot sa hapit 70% sa tanang mga lehiyon sa Roma.
Gihatagan usab siya sa titulong Augustus ug Princeps. Ang Augustus usa ka relihiyoso inay politikal nga titulo. Kung ibutang sa atong kontemporaryong panahon, kini nga titulo naghatag og walay kinutubang gahom nga "diyosnon". Human sa iyang mga dugo-ong pamaagi sa pagsaka sa gahom, ang maong pag-usab sa pangalan maoy nagbuwag sa iyang karaang dugo-ong pagkatawo isip Octavian, ngadto sa iyang diyosnon ug linamdagang pagdumala isip Augustus. Ang Princeps mahubad isip "unang lungsoranon" o "unang lider". Kini gihatag sa karaang Republika ngadto sa mga tawong nakatabang og dako sa estado. Si Gnaeus Pompey nakadawat usab niining tituloha.
Gihatagn usab si Augustus sa katungod nga sul-obon ang Koronang Sibiko. Kini kasagarang ibutang sa ulo sa mga heneral sulod sa seremonya sa Triyumpe. Ang maong katungod sa pagbaton ug pagsul-ob sa korona maoy usa ka klarong indikasyon sa pagkatukod sa usa ka monarkiya. Apan, atong mabantayan, nga walay bisan usa niining mga tituloha, ni ang korona, naghatag kang Augustus og dugang mga gahom o awtoridad; tungod kay ang tanang intensyon sa bag-ong Augustus mao ra ang usa ka dungganang lungsoranong Romano, apan ang pagkakonsul ra gihapon ang gahom niya.
Kini nga mga aksyon sa Senado makita isip lahi o katingad-an, apan mahinumduman nga dili na kini mao ang samang pundok sa mga politiko nga mipatay kang Julius Caesar kaniadto. Gipurga na ni Octavian ug ni Marco Antonio ang Senado kaniadto, ug gipamulihan ang masupakong senador sa ilang kaugalinong mga loyalista. Kon unsa ka gawasnon ang senado sa ilang paghatag niining mga tituloha kang Octavian, nagpabiling usa ka misteryo.
Ikaduhang Kasabotan[usba | edit source]
Niadtong 23 BK gibuhian ni Augustus ang iyang pagkakonsul, apan nagpabilin sa iyang konsular nga imperium. Kini maoy nakatukmod sa paghimo'g bag-ong kompromiso ni Augustus ug sa Senado, ang Ikaduhang Kasabotan. Gihatagan si Augustus sa gahom sa usa ka tribune (Tribunicia potestas). Tungod niini, mahimo niyang tawgon ang Senado ug ang katawhan sa iyang pagbout, mahimo niyang i-veto ang asembliya o ang Senado, bantayan ang ilang mga eleksyon, ug ang katungod nga makasulti pag-una sa bisan-unsang panagtigom.
Gihatagan usab si Augustus sa imperium sa tibuok dakbayan sa Roma. Kini nagpasabot nga ang tanang sundalo anaa ubos sa iyang pagmando, inay sa mga praefect. Dugang pa niini, gihatagan usab siya og imperium proconsulare maius (Imperium ibabaw sa tanang konsul). Kini nagpasabot nga aduna siyay gahom sa panginlabot sa tanang gipangbuhat sa tanang probinsya, usg sa pagusab sa bisan-unsang desisyon sa mga gobernador. Tungod usab niini, siya lamang ang bugtong makadawat sa usa ka triyumpe, kay siya man ang pamuno sa tanang kasundalohan sa tibuok imperyo.
Niadtong 22 AD, wala makadagan si Augustus sa eleksyon alang sa pagkakonsul. Usab, daghan ang nangahadlok nga ang "manlalaban sa katawhan" buot na usab nga pakanaogon sa mga aristokratikong mga lider. Nagrayot ang mga tawo, ug usa ra ang ilang gibutang sa pwesto sa konsul, aron lamang kang Augustus. Sa kataposan, misugot ang senado nga pasul-obon si Augustus sa insinya sa konsul, atubangan sa publiko ug sa Senado. Epektibong nahunong ang kagubot; ug bisan pa man nga dili gayod konsul si Agusutus, ang importante alang kanila mao nga siya naglihok isip usa.
Kini nga mga gahom kinahanglan sabto isip ekstraordinaryong mga gahom, kay ang tinood nga gahom anaa ubos sa Senado ug sa katawhan. Wala gidala ni Augustus ang iyang kaugalingon isip usa ka awtokratiko ni monarko, usab nagpabilin siya sa iyang titulo nga Princeps. Human sa kamatayon ni Lepidus niadtong 13 BK, iyang gipuno ang posisyon sa Pontifex Maximus, ang dako sa simbahang pagano sa Roma.
Ang mga misunod nga mga Emperador nga Romano, sa pagkatinood, limitado ra sa mga gahom ug awtoridad nga nadawat ni Augustus. Apan kasagaran, aron magpakita ug pagpaubos, ang mga bag-ong Emperador usahay dili modawat sa pipila ka titulo nga anaa kang Augustus. Apan kasagaran usab, sa pagkadugay na nila sa trono, magpuno sila ug pipila ka mga titulo bisan walay pagtugot sa Senado. Gani daghan ang mi-angkon sa pagka-Dios, ang kinatas-ang titulo nga madawat sa usa ka tawo. Ang Koronang Sibiko, Insinyang Konsular, ug usab ang lilang sanina sa usa ka Triyumpanteng Heneral (toga picta), maoy nahimong simbolong Imperyal hangtod na sa panahong Bizantino. Gani, pipila ka mga tribong Aleman ang migamit niini aron ipakita ang ilang katungod sa pagdumala sa Roma.
Pagdumala[usba | edit source]
Human makuha ang gahom gamit ang popularidad ug kusog,midumala si Augustus uban sa abilidad ug sa dakong pagbantay &emdash pagbantay nga dili mahugno ang imperyo, ug pagbantay nga dili mawala ang pagsalig sa katawhan kaniya. Tuod man, ilis sa iyang hapit walay kataposang gahom, iyang gihatagan ang Roma og 40 ka tuig sa kalinaw ug kabantog. Kini gitawag ug Pax Romana.
Repormang Militar[usba | edit source]
Iyang gimugna ang labing unang permanenteng kasundalohan ug marina alang sa Roma. Iya silang gibutang sa mga utlanan sa imperyo, layo sa mga dakbayan nga kasudlan nila sa politika. Usa usab ka linain nga pundok, ang mga Guwardiyang Praetoryano, ang iyang gibutang sa Roma ug sa kasikbit nga mga lungsod aron maprotektahan ang iyang kaugalingon. Ang dagkong kantidad sa mga inilog sa gubat maoy iyang gihatag sa kasundalohan aron iyang makuha ang ilang pagsalig.
Repormang Sibil[usba | edit source]
Gimugna ni Augustus ang usa ka ministriya alang sa transportasyon. Kini maoy iyang gitahasan sa paghimo ug daghang mga agi-anan. Tungod niini, mipaspas ang komunikasyon, panagbaylo, ug ang transportasyon.
Daghan usab ang mga piyesta ug mga kalingawan ang iyang gihatag sa katawhan sa Roma aron makuha ang ilang pagsalig.
Mga gipangtukod[usba | edit source]
Adunay lapad nga programa si Augustus aron magtukod og mga bag-ong edipisyo, ug aron usab ayohon ang kadtong nangaguba.
Aniay pipila sa iyang gipatukod:
- usa ka bag-ong balay o Curia alang sa Senado
- ang "Forum ni Augustus"
- mga bag-ong templo alang kang
- Usa ka shrine duol sa Circus Maximus
Iya usab nga gipaayo ang
Polisiyang ekonomikanhon[usba | edit source]
Kadaghanan sa mga tigdumala sa Roma gamay ra ang nahibalo-an bahin sa ekonomiks, ug apil na niini si Augugstus. Iyang gipasobraa'g buhis ang agrikultura, ug ang mahalin iyang igasto alang sa mga sundalo, mga dula, ug sa mga templo. Apan ang suweldo ug ang presyo sa adlaw-adlaw'ng pamaliton iya rang gipasagdaan ubos sa mga merkado. Kini nga sistema maayo sa sinugdan lamang, apan sa dihang wala nay misulod nga mga kuwarta gikan sa inilog sa gubat, mihunong usab ang pagtubo sa ekonomiya.
Kultural ug Pangrelihiyong mga reporma[usba | edit source]
Dako ang pagsuporta ni Augustus sa mga ginoong Romanhon, ilabi na kang Apollo. Sa iyang pagpildi sa Ehipto, iya kining gipagawas isip kadogan sa mga Diyos sa Roma batok sa mga Diyos sa Ehipto.
Aron mapadako ang garbo sa mga Romanhon sa ilang kagikan ug kaagi, daghan ang mga proyekto ni Augustus alang sa pagbuhi sa kasaysayan sa Roma. Usa na niini mao ang iyang pagsuporta sa mga manunulat sama kang Virgil, Horace, Ovid, ug Livy.
Kabag-ohang Moral[usba | edit source]
Milusad si Augustus og usa ka krusada alang s kabag-ohang moral. Iyang gipasaka ang importansya sa kasal, pamilya, ug ang pagpanganak, samtang iyang gipa-ubos ug gibawal ang kaluho, pagpanapaw, prostitusyon, ug ang homosekswalidad. Apan usa ka dakong palpak ang maong krusada, kay ang iya mismong anak nga babaye napahawa sa Roma tungod sa pagpanapaw.
Konklusyon[usba | edit source]
Wala magdugay, nakuha ra ni Augustus ang suporta sa kadaghan sa artistokrasya, bisan adunay gamay nga gusto gihapong mobalik sa republika. Ang iyang kadaogan, mga reporma, ug gani ang iyang mga kalingawan nga gihatag sa katawhan maoy nakapadako sa iyang popularidad. Gani sa iyang pagkamatay, lisod na huna-hunaon ang pagbalik sa karaang sistema. Apan ang dakong pangutana mao ang kung kinsa ang mopuli kaniya.
Suksesyon[usba | edit source]
Dako kaayo ang gahom ni Augustus, gani aduna siyay katungod sa pagtudlo kung kinsa ang mopuli kaniya, usa ka batasan nga wala na buhata sa Roma niadtong panahona. Sa pagka-una, ang maayong pili-on mao si Marcellus, ang anak sa igsoon ni Augustus, kinsa gikasal sa iyang anak nga si Julia Caesaris. Apan namatay si Marcellus tungod sa pagkahilo sa pagkaon niadtong 23 BK.
human sa kamatayon ni Marcellus, gipakasal ni Augustus ang iyang anak-babaye ngadto kang MArcus Agrippa, ang iyang "tuong-kamot". ANg maong kasal nagbunga og lima ka anak: Gaius Caesar, Lucius Caesar, Vipsania Julia, Agrippina ang Maguwang, ug Postumus Agrippa. Miguwa ang intensyon ni Augustus nga papulihon ang unang duha ka bata, sa dihang ila siyang gisagop isip iyang kaugalingong anak. Gipaboran usab niya ang anak sa iyang asaw'ng si Livia, sila si Nero Claudius Drusus Germanicus ug Tiberius Claudius, human sila makakuha'g dagkong kayutaan didto sa Alemanya.
Namatay si Marcus Agrippa niadtong 12 BK. Tungod niini, gibuwagan ni Tiberius Claudius ang iyang kaugalingong asawa aron pakaslan ang nabiyuda ni Agrippa (ang anak-babaye ni Augustus).
Sa dihang namatay sila si Gauis Caesar ug si Lucius Caesar niadtong 4 AD ug 2 AD, ug sa nahi-unang kamatayon sa iyang igsoong si Brusus niadtong 9 AD, gipatawag si Tiberius sa Roma, diin siya gisagop ni Augustus.
Niadtong Agosto 14, 14 AD, namatay si Augustus. Si postumus Agrippa ug Tiberius ang ginganlan isip dungang mopuli kaniya. Apan gipalayas si Postumus, ug wala magdugay siya gipapatay. Walay nasayod kun kinsa ang nagpapatay. Busa, si Tiberius ang nahimong bugtong Emperador sa Roma.
Legasiya[usba | edit source]
Gihimong Diyos si Augustus human sa iyang kamatayon. Ang iyang hinulmang apelyido, ang Caesar, ug ang iyang titulong Augustus maoy nahimong permanenteng titulo alang sa emperador sa Roma alang sa misunod nga 400 ka tuig alang sa mga nagdumala sa Roma, ug human gipadayon usab alang sa mga tigdumala sa Constantinople. Sa daghang mga pinulongan, caesar ang nahimong pulong alang sa "emperador", sama sa Inaleman (Kaiser), sa Dutch(keizer), ug sa Ruso (tsar). Ang kulto sa Diyosnong Augustus nagpadayon kutob niadtong pagka-emperador ni Constantino I, sa dihang gihimong opisyal nga relihiyon ang Kristiyanismo. Tungod niini, daghan ang mga estatuwa nga gibutang alang kaniya. Ang mosoleyo usab niya gibutnga'g mga haligi nga tumbaga, diin gikulit ang mga inskripsyon bahin sa iyang kinabuhi, ang Res Gestae Divi Augusti. Bisan gani sa Bibliya, ang pangalang Caesar Augustus gihisgotan sa Lucas 2:1.
Ang bulan nga Agosto gingalan alang kaniya. Kining bulana orihinal nga gipanganla'g Sextilis (kini maoy ika-unom nga bulan sa kalendaryong Romano). Busa, duha ka Caesar ang gipahinungdan sa kalendaryo: si Julius Caesar (Hulyo) ug si Augustus (Agosto).
Ang dagway ni Augustus[usba | edit source]
Adunay tinagong kampanya si Augustus bahin sa iyahang dagway sa publiko: kinahanglang usa ra ka dagway ang pagagamiton alang sa mga estatuwa o mga pasidungog. Bisan og natigulang na siya, siya gihulagway sa mao ra gihapong dagwaya. Tungod niini, ang iyang imahen mao ra ang labing dali nga ma-ilhan kun itandi sa mga imahen sa ubang mga emperador.
Ang labing inilang estatuwa niya mao ang "Augustus sa Prima Porta" didto sa mga Museyo sa Batikano.
-
Detalye sa Ulo sa Augustus sa Prima Porta
-
-
-
Tumbagang estatuwa ni Augustus sa usa ka museyo sa Atenas.
Mga reperensya[usba | edit source]
- Bourne, Ella. "Augustus as a Letter-Writer," Transactions and Proceedings of the American Philological Association (Volume 49, 1918): 53–66.
- Bowersock, G. W. (1990). "The Pontificate of Augustus", in Kurt A. Raaflaub and Mark Toher (eds.): Between Republic and Empire: Interpretations of Augustus and his Principate. Berkeley: University of California Press, 380–394. ISBN 0-520-08447-0.
- Bunson, Matthew (1994). Encyclopedia of the Roman Empire. New York: Facts on File Inc. ISBN 0-8160-3182-7
- Chisholm, Kitty and John Ferguson. (1981). Rome: The Augustan Age; A Source Book. Oxford: Oxford University Press, in association with the Open University Press. ISBN 0-19-872108-0.
- Dio Cassius, The Roman History: The Reign of Augustus, London, Penguin Books, 1987, ISBN 0-14-044448-3.
- Eck, Werner; translated by Deborah Lucas Schneider; new material by Sarolta A. Takács. (2003) The Age of Augustus. Oxford: Blackwell Publishing (hardcover, ISBN 0-631-22957-4; paperback, ISBN 0-631-22958-2).
- Eder, Walter. (2005). "Augustus and the Power of Tradition," in The Cambridge Companion to the Age of Augustus (Cambridge Companions to the Ancient World), ed. Karl Galinsky, 13-32. Cambridge, MA; New York: Cambridge University Press (hardcover, ISBN 0-521-80796-4; paperback, ISBN 0-521-00393-8).
- Everitt, Anthony (2006) Augustus: The Life of Rome's First Emperor. Random House Books. ISBN-10: 1400061288.
- Green, Peter (1990). Alexander to Actium: The Historical Evolution of the Hellenistic Age, Hellenistic Culture and Society. Berkeley, CA; Los Angeles; London: University of California Press. ISBN 0-520-05611-6 (hbk.); ISBN 0-520-08349-0 (pbk.).
- Gruen, Erich S. (2005). "Augustus and the Making of the Principate," in The Cambridge Companion to the Age of Augustus (Cambridge Companions to the Ancient World), ed. Karl Galinsky, 33-51. Cambridge, MA; New York: Cambridge University Press (hardcover, ISBN 0-521-80796-4; paperback, ISBN 0-521-00393-8).
- Kelsall, Malcolm. "Augustus and Pope," The Huntington Library Quarterly (Volume 39, Number 2, 1976): 117–131.
- Mackay, Christopher S. (2004). Ancient Rome: A Military and Political History. Cambridge University Press. ISBN 0521809185.
- Scullard, H. H. [1959] (1982). From the Gracchi to Nero: A History of Rome from 133 B.C. to A.D. 68, 5th edition, London; New York: Routledge. ISBN 0-415-02527-3 (pbk.).
- Shaw-Smith, R. "A Letter from Augustus to Tiberius," Greece & Rome (Volume 18, Number 2, 1971): 213–214.
- Shotter, D.C.A. "Tiberius and the Spirit of Augustus," Greece & Rome (Volume 13, Number 2, 1966): 207–212.
- Starr, Chester G., Jr. "The Perfect Democracy of the Roman Empire," The American Historical Review (Volume 58, Number 1, 1952): 1–16.
- Syme, Ronald (1939). The Roman Revolution. Oxford: Oxford University Press. ISBN 0-19-280320-4 (pbk.). The classic revisionist study of Augustus
- Roebuck, C, The World of Ancient Times, New York, Charles Scribner's Sons, 1966
- Rowell, Henry Thompson. (1962). The Centers of Civilization Series: Volume 5; Rome in the Augustan Age. Norman: University of Oklahoma Press. ISBN 0-8061-0956-4


text:
Ang kalinaw mapahiluna diha sa kasingkasing sa matag usa nga mobasa sa kasulatan ug moabli sa mga saad sa panalipod ug katubsanan.
Dili pa lang dugay, duna koy gi-sealed sa templo nga bag-ong magtiayon. Kini nga magtiayon mihimo sa ilang kaugalingon nga takus aron modangat niining talagsaong adlaw nga ang usa ka anak nga lalaki ug babaye mobiya sa panimalay sa ilang kabatan-on ug mamahimong bana ug asawa. Niining sagrado nga okasyon, putli sila ug limpyo. Dayon, magsugod sila pag-atiman sa kaugalingon nilang mga anak, subay sa sumbanan nga gi-establisar sa atong Amahan sa Langit. Ang ilang kalipay, ug ang kalipay sa umaabut nga mga henerasyon, nag-agad sa pagsunod niana nga mga sumbanan nga gi-establisar sa Manluluwas ug anaa sa Iyang kasulatan.
Ang mga ginikanan karon naghunahuna kon duna bay luwas nga dapit sa pagpadako og mga anak. Anaa ang luwas nga dapit. Anaa kini sa panimalay nga nakasentro sa ebanghelyo. Nag-focus kita sa pamilya diha sa Simbahan, ug motambag kami sa mga ginikanan sa tanang dapit sa pagpadako sa ilang mga anak sa katarung.
Si Apostol Pablo nanagna ug mipasidaan nga “sa kaulahiang mga adlaw managpang-abut ang mga panahon nga malisud.
“Kay ang mga tawo unya magamahigugmaon man sa ilang kaugalingon, mga hinapi, tigpagawal, hambugiro, tampalasan, masukihon sa mga ginikanan, walay igabalus, dili diosnon,
“Walay pagbati sa paghigugma, dili malukmay, tigbutang-butang, mapatuyangon, mabangis, dili mahigugmaon sa maayo,
“Mabudhion, madalidalion, tigpaburot, nga nagahigugma sa kalipayan inay sa Dios unta hinoon;
“Nga nagabaton sa dagway sa tinuohan apan nagapanghimakak sa gahum niini: likayi kining maong mga tawhana.”1
Nanagna usab si Pablo, “Mosamot pa sa pagkadautan ang mga tawong dautan ug ang mga tigpahisalaag, ang mga limbongan ug ang mga gilimbongan.”2
Kini nga mga bersikulo nagsilbing pasidaan, nagpakita asa nga mga sundanan ang likayan. Magmatngon gayud kita ug magkugi kanunay. Atong maribyu ang matag usa niini nga mga panagna ug sutaon nga kining tanan ug ang mga angayng kabalak-an ania sa kalibutan karon:
Mga panahon nga malisud—anaa. Nagpuyo kita sa delikadong panahon.
Masinahon, tigpagawal, hambugiro—tanan anaa ug taliwala kanato.
Tampalasan, masukihon sa mga ginikanan, walay igabalus, dili diosnon, walay pagbati sa paghigugma—tanan kini nagdagsang sa kalibutan.
Dili malukmay, tigbutang-butang, ug uban pa—ang tanan maprubar base sa nagpatigbabawng ebidensya nga anaa libut kanato.
Si Moroni namulong usab sa kadautan sa atong panahon dihang mipahimangno siya:
“Sa panahon nga kamo makakita niini nga mga butang nga moabut taliwala kaninyo … kamo mahigmata ngadto sa pagkaamgo sa inyong makalilisang nga kahimtang. …
“Busa, ako, si Moroni, ako gisugo sa pagsulat niini nga mga butang nga ang dautan mahunong, ug nga ang panahon mahimo nga moabut nga si Satanas wala untay gahum diha sa mga kasingkasing sa anak sa mga katawhan, apan sila unta madani sa paghimo og maayo sa kanunay, nga sila mahimo nga moduol ngadto sa tubod sa tanan nga pagkamatarung ug maluwas.”3
Ang mga deskripsyon ni Pablo ug ni Moroni sa atong panahon tukma kaayo nga dili nato ikalimud. Alang sa daghan problema kini, gani makawala sa kadasig. Apan hinoon, kon hunahunaon nako ang umaabut, mapuno ko sa pagbati sa kapositibo.
Sa pagpadayag ni Pablo, agig dugang sa lista sa mga hagit ug mga problema, gisultihan usab kita unsay atong mahimo sa pagpanalipod sa atong kaugalingon:
“Magpadayon ka diha sa mga butang nga imong nahikat-unan ug imong ginatuohan pag-ayo, sanglit ikaw nahibalo man kong kinsa ang imong nahikat-unan niini;
“Ug nga sukad sa imong pagkabata ikaw nakasabut na sa balaan nga kasulatan nga makagagahum sa pagtudlo kanimo ngadto sa kaluwasan pinaagi sa pagtuo kang Kristo Jesus.”4
Ang kasulatan naghupot sa mga yawe sa espirituhanong panalipod. Naglangkob kini sa mga doktrina ug mga balaod ug mga ordinansa nga makahatag sa matag anak sa Dios og usa ka pagpamatuod kang Jesukristo isip Manluluwas ug Manunubos.
Sa katuigan nga pagpangandam, anaa ang dakong paningkamot aron mahubad ang kasulatan sa tanang pinulongan, nga dunay mga footnote ug mga cross-reference. Naningkamot kami nga magamit kini sa tanan nga gustong magkat-on. Tudloan kita niini asa kita moadto ug unsay buhaton. Nagtanyag kini og paglaum ug kahibalo.
Mga katuigang milabay, si Elder S. Dilworth Young sa Seventy mitudlo kanako og leksyon bahin sa pagbasa sa kasulatan. Nagkaproblema ang usa ka stake tali sa mga miyembro, ug gikinahanglan nga mahatagan og tambag.
Akong gipangutana si Presidente Young, “Unsay akong isulti.”
Yano ra ang iyang tubag, “Sultihi sila sa pagbasa sa kasulatan.”
Nangutana ko, “Asa niini nga kasulatan?”
Miingon siya, “Bisan asa niini. Pananglitan ingna sila nga ablihi ang Basahon ni Mormon, ug sugdi ang pagbasa. Sa dili madugay ang pagbati sa kalinaw ug inspirasyon moabut, ug ang sulbad moabut.”
Himoang kabahin sa inyong naandang buhaton ang pagbasa sa kasulatan, ug mosunod ra ang mga panalangin. Anaa sa kasulatan ang tingog sa pagpasidaan, apan dako usab nga pag-alima ang ikahatag niini.
Kon ang pinulongan sa kasulatan sa sinugdanan daw lahi alang ninyo, padayuna ang pagbasa. Sa kadugayan inyong makita ang katahum ug gahum nga anaa niana nga mga pahina.
Miingon si Pablo, “Ang tibuok nga kasulatan gituga sa Dios ug may kapuslanan alang sa pagpanudlo, alang sa pagpamadlong, alang sa pagpanul-id ug alang sa pagmatuto sa pagkamatarung.”5
Mahimo ninyong testingan kini sa inyong kaugalingon.
Nagpuyo kita sa malisud nga kapanahunan; bisan pa, atong makaplagan ang paglaum ug kalinaw sa atong kaugalingon ug sa atong mga pamilya. Ang mga anaa sa kasub-anan, ang nawad-an sa paglaum nga maluwas ang ilang mga anak gikan sa pagbira sa kalibutan, kinahanglang dili gayud mosurender. “Ayaw kahadlok, sumalig ka lamang.”6 Ang pagkamatarung mas gamhanan kay sa kadautan.
Ang mga bata kinsa sayo nga gitudloan sa pagsabut sa kasulatan mahibalo kon asa nga dalan ang ilang subayon ug malagmit nga magpabilin sila niana nga dalan. Ang mga nahisalaag may katakus sa pagbalik ug, uban sa tabang, makabalik ra sila.
Dihay panahon nga ang mga anak ni Mosiah nakigbatok sa Simbahan apan sa kaulahian naghinulsol ug may dako kaayong kausaban. Sa Alma atong mabasa, “Kini nga anak nga mga lalaki ni Mosiah … nag-anam og kalig-on diha sa kasayuran sa kamatuoran; kay sila mga tawo nga mabuot og salabutan ug sila misiksik sa mga kasulatan sa kakugi, nga sila unta masayud sa pulong sa Dios.”7
Si Presidente Joseph F. Smith singko anyos pa dihang ang iyang papa, si Hyrum, gipatay didto sa Carthage Jail. Wala madugay, si Joseph mitabok sa kapatagan uban sa nabiyuda niyang inahan.
Sa edad nga 15 gitawag siya og misyon ngadto sa Hawaii. Gibati niya nga nawala ug nag-inusara ug miingon: “Lisud kaayo ang akong kahimtang. … Ingon og wala koy pagsalig sa kaugalingon tungod sa akong kakabus, kakulang sa kaalam ug kahibalo, usa lang ka bata, nga dili gani ko makatan-aw sa nawong sa usa ka [tawo].”
Samtang namalandong sa iyang sitwasyon usa ka gabii, ang batan-ong si Joseph nagdamgo nga nagbiyahe siya, nga nagdali gayud sa hilabihan. Duna siyay gidala nga gamayng putos. Sa katapusan, miabut siya sa usa ka maanindot nga mansyon, nga maoy iyang destinasyon. Dihang duol na siya, nakakita siya og timaan nga nag-ingon nga, “Kaligoanan.” Misulod dayon siya ug naligo. Giablihan niya ang iyang gamayng putos ug nakakita og limpyo, puti nga sapot—“butang nga,” miingon siya, “wala nako makita sa dugayng panahon.” Iya kining gisul-ob ug daling miadto sa pultahan sa mansyon.
“Nanuktok ko,” miingon siya, “ug naabli ang pultahan, ug ang tawo nga nagbarug didto mao si Propeta Joseph Smith. Iya kong gitan-aw nga may gamayng kasuko, ug ang unang mga pulong nga iyang gisulti [mao ang]: ‘Joseph, na-late ka.’ Bisan pa misalig ko ug miingon:
“‘Oo, apan limpyo ko—limpyo ko!’”8
Ug mahimong mahitabo usab kini kanato.
Kon kamo dunay pagtuo ug aktibo sa Simbahan, ipadayon kana ug tumana ang inyong mga pakigsaad. Padayon lang hangtud sa panahon nga ang mga panalangin sa Ginoo moabut kaninyo ug ang Espiritu Santo ipadayag isip naglihok nga gahum sa inyong kinabuhi.
Kon kamo nagsubay sa dalan nga sukwahi sa unsay gipamulong diha sa kasulatan, akong ipaniguro ninyo nga dunay paagi aron makabalik.
Gihatag ni Jesukristo ang klaro kaayo nga pamaagi alang sa atong paghinulsol ug kita mamaayo. Ang tambal alang sa kadaghanang sayop makita sa paningkamot nga mapasaylo pinaagi sa personal nga pag-ampo. Hinoon, dunay piho nga espirituhanong kasakit, ilabi niadtong nakalapas sa moral nga balaod, nga klarong nagkinahanglan og tabang ug tambal gikan sa kwalipikado nga espirituhanong doktor.
Mga tuig na ang milabay miadto sa akong opisina ang batan-ong babaye uban sa tigulang niyang amahan. Iyang gidala ang iyang amahan og pipila ka gatus ka milya aron makakita og tambal sa kahasol sa tanlag nga gibati niini. Sa batan-on pa nakahimo siya og grabe nga sayop, ug sa pagkatigulang nanumbalik kaniya kini nga panumduman. Dili niya matangtang ang kahasol sa tanlag. Dili siya makabalik ug sulbaron ang iyang problema sa batan-on pa nga siya ra, apan makasugod siya karon, uban sa tabang, mapapas ang kahasol sa tanlag nga iyang gidala sulod sa mga katuigan.
Nagpasalamat ko nga pinaagi sa pagtudlo kaniya sa mga baruganan gikan sa Basahon ni Mormon, maingon og ang hilabihan kabug-at natangtang gikan sa iyang mga abaga. Dihang siya ug ang iyang anak mibiyahe og layo aron sa pagpauli, gibilin sa tigulang ang kahasol sa tanlag sa miagi nga mga kalapasan.
Kon kamo “mahigmata ngadto sa pagkaamgo sa inyong makalilisang nga kahimtang”9 ug gustong makabalik sa hingpit nga espirituhanong kalig-on, pakigkita sa inyong bishop. Naghupot siya sa mga yawe ug makatabang sa inyong dalan sa paghinulsol.
Alang sa matag usa ang paghinulsol, mao usab ang kapasayloan. Ang Ginoo nagkinahanglan lang nga maghinulsol ang tawo sa ilang sala, ug “[Iyang] pasayloon ang ilang kasal-anan, ug … dili na gayud [Niya] hinumduman ang ilang sala.”10
Kon makompleto ang proseso sa paghinulsol, makasabut kamo sa ipasabut sa saad ni Isaias bahin sa Pag-ula: “Umari kamo karon, ug usahan ta paghusay, nag-ingon ang Ginoo: bisan pa ang inyong mga sala mapula, sila pagapution ingon sa nieve, bisan pa sila lubos mapula, sila mahimong sama sa maputing balhibo sa karnero.”11
Sama sa chalk sa blackboard nga mahimo rang papason, uban sa tinuorayng paghinulsol ang mga epekto sa atong kalapasan mapapas pinaagi sa Pag-ula ni Jesukristo. Kana nga saad magamit sa matag sitwasyon.
Gitudloan kita sa ebanghelyo nga magmalipayon, magbaton og pagtuo kay sa kahadlok, magkaplag og paglaum ug buntugon ang kasagmuyo, mobiya sa kangitngit ug moadto sa kahayag sa walay katapusang ebanghelyo.
Si Pablo ug ang uban mipasidaan bahin sa mga pagsulay sa atong panahon ug sa mga adlawng moabut. Apan ang kalinaw mapahiluna diha sa kasingkasing sa matag usa nga mobasa sa kasulatan ug moabli sa mga saad sa panalipod ug katubsanan nga gitudlo niini. Among gidapit ang tanan sa pagbalik ngadto sa Manluluwas nga si Jesukristo, sa Iyang mga pagtulun-an nga naa sa Daang Tugon, sa Bag-ong Tugon, sa Basahon ni Mormon, sa Doktrina ug mga Pakigsaad, ug sa Perlas nga Labing Bililhon.
Mohatag ko sa siguradong pagsaksi sa kasulatan isip yawe sa atong espirituhanong panalipod. Mosaksi usab ako sa makaayo nga gahum sa Pag-ula ni Jesukristo, “nga pinaagi kaniya ang tanan unta maluwas”12 kinsa angayang maluwas. Ang Simbahan sa Ginoo naestablisar pag-usab dinhi sa yuta. Sa katinuod sa ebanghelyo ako mosaksi. Kaniya ako usa ka saksi. Sa pangalan ni Jesukristo, amen.
Show References
-
1. 2 Timoteo 3:1–5.
-
2. 2 Timoteo 3:13.
-
3. Ether 8:24, 26.
-
-
5. 2 Timoteo 3:16.
-
6. Marcos 5:36.
-
7. Alma 17:2.
-
8. Joseph F. Smith, Gospel Doctrine, 5th ed. (1939), 542.
-
9. Ether 8:24.
-
10. Jeremias 31:34.
-
11. Isaias 1:18.
-


text:
Matud nila ako dili angay
Nga magmamanggad sa imong gugma,
Matud nila ikaw dili malipay,
Kay wa ako'y bahanding nga kanimo igasa,
Gugmang putli mao day pasalig
Maoy bahanding labaw sa bulawan
Matud nila kaanugon lamang
Sa imong gugma ug parayeg,
Dili maluba kining pagbati
Bisan sa unsa nga katarungan
Kay unsa pay bili ning kinabuhi
Kon sa gugma mo hinikawan
Ingna ko nga dili ka motuo
Sa mga pagtamay kong naangkon
Ingna ko nga dili mo kawangon
Damgo ko'g pasalig sa gugma mo
Lyrics taken from http://www.lyricsmode.com/lyrics/p/pilita_corales/matud_nila.html


text: 1Mga igsoon, gipangandoy ko sa bug-os kong kasingkasing nga maluwas unta ang akong isigka-Judio ug nag-ampo ako sa Dios alang kanila. 2Kay saksi ako nga mainiton kaayo sila sa pag-alagad sa Dios. Apan ang ilang pag-alagad wala magsukad sa matuod nga kahibalo 3kay wala man sila masayod sa paagi sa Dios sa paghimong matarong sa tawo. Gigamit hinuon nila ang ilang kaugalingong paagi ug wala sila mosunod sa paagi sa Dios sa paghimong matarong sa tawo. 4Kay si Cristo mao ang kataposan sa Balaod aron himoong matarong sa Dios ang tanan nga may pagtuo. 5Mao kini ang gisulat ni Moises mahitungod sa pagmatarong sa tawo pinaagi sa pagtuman sa Balaod: "Mabuhi ang tawo pinaagi sa Balaod." 6Apan mao kini ang giingon sa Kasulatan mahitungod sa pagmatarong sa tawo pinaagi sa pagtuo: "Ayaw pag-ingon sa imong kaugalingon, Kinsay mosaka sa langit?" (sa ato pa, mopakanaog kang Cristo). 7"Ayaw usab pag-ingon, Kinsay manaog sa Hades?" (sa ato pa, pagkuha kang Cristo gikan sa mga patay). 8Ang giingon mao: "Duol kaninyo ang mensahe sa Dios, anaa sa inyong ngabil ug sa inyong kasingkasing" —sa ato pa, ang mensahe sa pagtuo nga among giwali. 9Maluwas ka kon ipahayag mo nga si Jesus mao ang Ginoo, ug sa kinasingkasing motuo ka nga gibanhaw siya sa Dios. 10Gihimo kitang matarong sa Dios kay nagtuo man kita sa kinasingkasing gayod ug naluwas kita kay gipahayag man nato kini. 11Kay ang Kasulatan nag-ingon, "Ang nagtuo kaniya dili gayod maulawan." 12Alang kini sa tanan kay wala may kalainan sa mga Judio ug sa dili Judio. Kay usa lamang ang Ginoo alang sa tanan ug panalanginan ang tanan nga magsangpit kaniya. 13Sumala sa Kasulatan, "Ang tanan nga magsangpit sa ngalan sa Ginoo maluwas." 14Apan unsaon man nila pagsangpit kaniya kon wala sila motuo? Ug unsaon man nila pagtuo kon wala sila makadungog sa mensahe? Ug unsaon man nila pagkadungog kon walay magwali niini? 15Ug unsaon man pagwali sa mensahe kon walay gipadala nga magwawali? Sumala sa Kasulatan, "Pagkatahom sa mga tiil niadtong nagwali sa Maayong Balita!" 16Apan wala modawat ang tanan sa Maayong Balita! Si Isaias miingon, "Ginoo, kinsay mituo sa among giwali?" 17Busa ang pagtuo naggikan sa pagpamati sa mensahe ug ang nabati naggikan sa pulong ni Cristo. 18Apan mangutana ako: Tinuod ba nga wala sila makadungog sa mensahe? Nakadungog sila—sumala sa Kasulatan: "Mikaylap sa tibuok kalibotan ang ilang mensahe; miabot sa mga utlanan sa kalibotan ang ilang mga pulong." 19Ug mangutana usab ako: Wala ba makasabot ang katawhan sa Israel? Ang unang mitubag niini mao si Moises nga nag-ingon: "Himoon ko nga masina kamo sa katawhan nga dili usa ka nasod. Himoon ko nga masuko kamo sa nasod sa mga buangbuang." 20Ug sa walay lipodlipod si Isaias miingon: "Hikaplagan ako niadtong wala mangita kanako. Nagpadayag ako niadtong wala magpakisayod mahitungod kanako." 21Apan mahitungod sa Israel, miingon si Isaias, "Sa tibuok adlaw naghangyo ako nga moduol kanako ang katawhan nga masupilon ug masinupakon."


text: 1Yo si Pablo, ang nagimong tatang apostolis ni Cristo Jesus sigon ong kaliagan tang Dios. Sinobolo nandia agod ibalitao tang natetenged ong kaboing pinangako na ong yaten bilang mga na-pen da ong ni Cristo Jesus. 2Pagsolato ong nio, Timoteo, bilang agmalenong anao. Balampa pirmi ong nio tang kaloy, kate-bek ig kao-yan ang pagalin ong Dios ang Tatay ig ong ni Cristo Jesus ang yaten ang Gino. 3Pagpasalamato ong Dios, ang yay ang agsirbiano ang limpio tang konsinsiao, pario tang bindoat tang mga kamepet-mepetano asing tokaw. Pagpasalamato ong nandia kada mangadio ig kaldaw may labi indio galipat ang ipangadia ka yen. 4Mga gademdemano tang mga lok mong siminorok asing namagbelagan ita, galangkago ta mo-ya ang itaena si yen agod magimong bogos tang kalipayano. 5Gademdemano ka tang pagto mo ang de-dek ong popotokon mo, pario tang pagto tang nanay mong si Eunice asta ang lola mong si Loida ang na-kaw ang namagparet. Ig gasigor? ang maning pa ka enged don tang pagto mo mandian. 6Tenged tarin, agpademdemena yen ang magderepa ong paggamit tang abilidad ang sindol ong nio tang Dios asing binond? tang kalimao ong kolo mo. 7India magdoadoa ong paggamit ta sia, tenged ang Ispirito Santo ang sindol tang Dios ong yaten indi pagtorol ta eled, kondi pagpapoirsa ig pagtabang ong yaten ang maggegma ong masig ka taw ta ig magawid tang mga sadili ta. 8Animan india maeyak ang magpamatod natetenged ong yaten ang Gino. Ig indio ka ikaeyak mo maski agprisono tani tenged ong pagsirbio ong nandia, kondi mimbenga ka ong pagagoanta ta mga kaliwagan para ong Mo-yang Balita ong poirsa ang agto-dol tang Dios ong nio. 9Tanandia yay ang naglibri ig naggoy ong yaten agod magimo itang mga sagradong tawan na. Bindoat na narin belag ta maning ang tenged ong mga boat ta, kondi yay ang kaliliagan na sigon ong kaloy na ong yaten. Anda pa tang kalibotan pinlano na rang lagi ang aloyan ita nandia ong pagiga-pen ta ong ni Cristo Jesus. 10Ig mandian pinaita na ra tang kaloy nang asia asing kiminabot tarin ong kalibotan tang yaten ang Maniglibri ang si Cristo Jesus. Dineg ni Cristo tang gaem tang kamatayen, ig pinatako na ong Mo-yang Balita tang natetenged ong kaboing anday kataposan. 11Yo tatang bindoat tang Dios ang apostolis ig manigtoldok agod ipatak? tang Mo-yang Balitang na. 12Ig sia yay ang dailan ang pagpinitinsiao mandian ta maning ta na. Piro indi agkakaeyako tang gainabong na ong yen, tenged gailalao si Cristo ang yay ang agtaligano, ig gasigor? ang mata-lingan na tang sinaligo ong nandia, asta ong kaldaw ang magbalik tanandia. 13Animan, ang kamatodan ang nadalan mo ong yen yay ang osoyon mo ong pagtoldok mo, mintras pagpadayona ong pagto ig ong paggegma ang agto-dol tang Dios ong yaten tenged ong pagiga-pen ta ong ni Cristo Jesus. 14Ong tabang tang Ispirito Santo ang gistar ong yaten, ta-lingan mo ta mo-ya tang mga toldok ang sinalig ong nio agod indi matagelan ta mga maling toldok. 15Gata-wanan mo ka ang yo, sinaliodano tang alos tanan ang mga pamagto don ong probinsia tang Asia. Asta si Figelo may si Hermogenes, sinaliodano ka nira. 16Piro balampa aloyan ka enged tang Dios tang pamalay-balay ni Onesiforo tenged pira rang bisis ang linipayo nandia, ig indio kinaeyak na, maski gapris?. 17Ong matod, pagakabot na tani ong Roma, dinilemo enged nandia asta indio inita na. 18Ig gata-wanan mo ka mga monopa kabael tang tabang na ong yen asing atano pa ong Efeso. Balampa aloyan tanandia ong kaldaw ang magosgar tang Gino.


text:
Bisan unsa pa ang inyong mga kahimtang, kasaysayang personal, o kalig-on sa inyong pagpamatuod, dunay luna alang kaninyo niini nga Simbahan.
Dunay usa ka tawo nga nagdamgo nga naa siya sa lapad nga hawanan diin ang tanang relihiyon sa kalibutan nagpundok. Iyang nakita nga ang matag relihiyon ingon og makaagni ug bililhon.
Nakita niya ang buotang magtiayon nga nagrepresentar sa Ang Simbahan ni Jesukristo sa mga Santos sa Ulahing mga Adlaw ug nangutana, “Unsay inyong gi-require sa inyong mga miyembro?”
“Kami walay gi-require bisan unsa,” sila mitubag. “Apan naghangyo ang Ginoo nga among ipahinungod ang tanan.”
Gipasabut dayon sa magtiayon ang bahin sa mga calling sa Simbahan, home ug visiting teaching, full-time nga misyon, sinemana nga family home evening, buhat sa templo, welfare ug tawhanong pagserbisyo, ug mga assignment sa pagtudlo.
“Bayaran ba ninyo ang mga tawo sa ilang tanang gibuhat?” nangutana ang tawo.
“Dili,” pasabut sa magtiayon. “Sila mohalad sa ilang panahon nga libre.”
“Usab,” ingon ang magtiayon, “matag unom ka bulan ang among mga miyembro sa Simbahan sa katapusan sa semana motambong o motan-aw sa 10 ka oras nga kinatibuk-ang komperensya.”
“Napulo ka oras nga mamulong ang mga tawo?” nakalitan ang tawo.
“Unya ang inyong sinemana nga pagsimba? Unsa man kadugay?”
“Tulo ka oras, kada Dominggo!”
“Mao ba,” miingon ang tawo. “Buhaton ba gayud sa mga miyembro sa inyong simbahan ang tanan ninyong gisulti?”
“Kana ug daghan pa. Wala pa man gani namo masulti ang family history, mga youth camp, debosyonal, pagtuon sa kasulatan, mga leadership training, mga kalihokan sa kabatan-onan, sayo sa buntag nga seminary, paglimpyo sa Simbahan, ug siyempre duna pay balaod sa Ginoo bahin sa maayong panglawas, ang binulan nga puasa aron pagtabang sa mga kabus, ug ang ikapulo.”
Miingon ang tawo, “Naglibug na ko. Nganong gusto man nga magpamiyembro ang tawo sa ingon niana nga simbahan?”
Mipahiyom ang magtiayon ug miingon, “Abi namo nga dili na lang gyud ka mangutana.”
Nganong Magpamiyembro man ang Tawo sa Ingon Niana nga Simbahan?
Sa usa ka panahon nga daghan sa mga simbahan sa kalibutan ang nakasinati og pagkunhod sa ilang gidaghanon, Ang Simbahan ni Jesukristo sa mga Santos sa Ulahing mga Adlaw— bisan gamay ra kon itandi sa uban—usa sa pinakapaspas nga naglambo nga simbahan sa kalibutan. Pagka-Septyembre 2013 ang Simbahan dunay sobra sa 15 milyones ka miyembro sa tibuok kalibutan.
Daghang rason kon ngano, apan mahimo bang motanyag ko og pipila niini?
Ang Simbahan sa Manluluwas
Una, kini nga Simbahan gipahiuli sa atong panahon ni Jesukristo Mismo. Dinhi inyong makita ang awtoridad sa paglihok pinaagi sa Iyang ngalan—pagbunyag alang sa kapasayloan sa sala, pagtugyan sa gasa sa Espiritu Santo, ug pagbugkos dinhi sa yuta ug sa langit.1
Kadtong nagpamiyembro niining Simbahan nahigugma sa Manluluwas nga si Jesukristo ug gusto silang mosunod Kaniya. Nalipay sila sa kahibalo nga ang Dios namulong sa tawo pag-usab. Dihang nadawat nila ang sagradong mga ordinansa sa priesthood ug mihimo og mga pakigsaad sa Dios, mabati nila ang Iyang gahum sa ilang kinabuhi.2 Kon mosulod na sila sa balaang templo, bation nila nga anaa sila sa Iyang presensya. Kon mobasa sila sa balaang kasulatan3 ug magsunod sa pagtulun-an sa Iyang mga propeta, mas maduol sila sa Manluluwas nga ilang gihigugma pag-ayo.
Usa ka Lig-on nga Pagtuo
Ang laing rason mao nga ang Simbahan naghatag og mga oportunidad sa paghimo og maayo.
Ang pagtuo sa Dios dalaygon, apan ang kadaghanan gusto og mas labaw pa kay sa maminaw lang sa makadasig nga wali o mangandoy sa ilang mansyon sa langit.4 Gusto nilang gamiton ang ilang pagtuo. Ilang ilulho ang ilang mga manggas ug moapil niining talagsaong kawsa.
Ug mao kana ang mahitabo kon mouban sila kanato—duna silay daghang oportunidad aron molambo ang ilang mga talento, kamanggiloy-on, ug oras sa maayong mga buhat. Kay kita walay binayran nga lokal nga alagad sa tibuok kalibutang kongregasyon, ang atong mga miyembro mismo ang nangalagad. Gitawag sila pinaagi sa inspirasyon. Usahay moboluntaryo kita; usahay kita ang “iboluntaryo.” Atong nakita nga dili palas-anon ang mga buluhaton apan oportunidad sa pagtuman sa atong pakigsaad nga madasigon natong gihimo nga moserbisyo sa Dios ug sa Iyang mga anak.
Gibahandi nga mga Panalangin
Ikatulong rason nganong ang tawo nagpamiyembro sa Simbahan kay ang pagsubay sa dalan sa pagkadisipulo nagdala og bililhong mga panalangin.
Atong nakita ang bunyag isip sinugdanan sa atong panaw sa pagkadisipulo. Ang inadlaw natong pakig-uban ni Jesukristo magdala og kalinaw ug katuyoan sa kinabuhi ug hingpit nga kalipay ug mahangturong kaluwasan sa kalibutang moabut.
Ang matinud-anong magasubay niini nga dalan malikay sa mga gahong, kasubo, ug mga pagmahay sa kinabuhi.
Ang kabus sa espiritu ug matinuoron makakaplag og dagkong bahandi sa kahibalo dinhi.
Kadtong nanag-antus o nagbangutan mahupay dinhi.
Kadtong nabug-atan sa sala mapasaylo, magawasnon, ug makapahulay.
Alang Niadtong Mibiya
Ang pagpangita sa kamatuoran midala sa minilyon ngadto sa Ang Simbahan ni Jesukristo sa mga Santos sa Ulahing mga Adlaw. Hinoon, dunay pipila nga mibiya sa Simbahan nga kaniadto ilang gihigugma.
Tingali dunay mangutana, “Kon nindot kaayo ang ebanghelyo, nganong duna may mobiya?”
Usahay atong mahunahuna nga sila tingali nasilo o tapulan o makasasala. Sa tinuod lang, dili ingon niana kasimple. Gani, dili kay usa lang ka rason ang hinungdan sa lain-laing sitwasyon.
Ang uban sa mahal natong mga miyembro sulod sa katuigan naglibug kon kinahanglan ba silang mopalayo sa Simbahan.
Niini nga Simbahan nga nagtahud gayud sa personal nga kabubut-on, nga gipahiuli sa usa ka batan-on nga nagpangutana ug nangita og tubag, atong gitahud kadtong tinuoray nga nangita sa kamatuoran. Sakit sa atong kasingkasing kon ang ilang panaw mopalayo kanila sa Simbahan nga atong gimahal ug sa kamatuoran nga atong nakit-an, apan atong gitahud ang ilang katungod sa pagsimba sa Makagagahum nga Dios sumala sa pagmando sa ilang kaugalingon nga tanlag, sama usab sa atong pag-angkon niana nga kahigayunan.5
Mga Pangutana nga Wala Matubag
Ang uban dunay mga pangutana nga wala matubag bahin sa mga butang nga nabuhat o gipanulti sa nangagi. Kana atong gidawat diin dul-an sa 200 ka tuig sa kasaysayan sa Simbahan—kauban sa walay balda nga hut-ong sa makadasig, talahuron, ug balaanong mga hitabo—dunay mga nasulti ug nabuhat nga makalibug sa tawo.
Usahay ang mga pangutana motumaw tungod kay kita wala pa sa tanang impormasyon ug nagkinahanglan kita og gamayng pailub. Kon ang tibuok kamatuoran mahibaloan na, ang mga butang nga walay pulos kanato sa una maresolba ra alang sa atong katagbawan.
Usahay dunay kalainan sa opinyon kon unsa gayud ang gipasabut niini nga mga “kamatuoran.” Ang pangutana nga nagmugna og pagduhaduha sa uban, human sa mainampingong pagsusi, makalig-on sa pagtuo sa uban.
Mga Sayop sa Dili Perpektong mga Tawo
Ug, sa hingpit nga kaprangka, dunay mga higayon nga ang mga miyembro o lider sa Simbahan makahimo og sayop. Dunay mga butang nga nasulti o nabuhat nga wala mahiuyon sa atong mga mithi, baruganan, o doktrina.
Makaingon ko nga perpekto lamang ang Simbahan kon gipadagan kini sa perpektong mga binuhat. Perpekto ang Dios, ug lunsay ang Iyang doktrina. Apan Siya naglihok pinaagi nato—dili perpekto Niyang mga anak—ug ang dili perpektong mga tawo masayop.
Sa ulohang pahina sa Basahon ni Mormon atong mabasa, “Ug karon, kon adunay mga kasaypanan kini mao ang mga sayop sa mga tawo; busa, ayaw ipanghimaraut ang mga butang sa Dios, nga kamo unta makaplagan nga walay lama sa hukmanan ni Kristo.”6
Ingon niini sukad pa sa una ug mao gihapon hangtud sa hingpit nga adlaw diin si Kristo Mismo mao ang maghari dinhi sa yuta.
Subo lang nga ang uban nangawala tungod sa sayop nga nahimo sa tawo. Apan bisan pa niini, ang mahangturong kamatuoran sa gipahiuling ebanghelyo nga anaa sa Ang Simbahan ni Jesukristo sa Ulahing mga Adlaw wala mamantsahi, mokunhod, o magun-ob.
Isip Apostol ni Ginoong Jesukristo ug isip usa sa nakakita gayud sa mga council ug sa gipangbuhat niini nga Simbahan, mohatag ko sa akong balaang pagsaksi nga walay importanting mga desisyon kalabut niini nga Simbahan o sa mga miyembro niini nga gihimo nga wala magtinguha og inspirasyon, giya, ug pagtugot sa atong Mahangturong Amahan. Simbahan kini ni Jesukristo. Dili motugot ang Dios nga ang Iyang Simbahan motipas sa katuyoan niini o mapakyas sa pagtuman sa balaan niining tuyo.
Dunay Luna alang Kaninyo
Alang niadtong mipalayo sa Simbahan, moingon ko, mahal nga mga higala, may luna pa alang kaninyo dinhi.
Dali ug idugang ang inyong mga talento, gasa, ug mga kusog sa amoa. Tanan kita mas momaayo sa katapusan.
Tingali mangutana ang uban, “Apan unsaon kining akong mga pagduhaduha?”
Natural lang nga dunay mga pangutana—ang gamayng liso sa matinuorong pangutana sagad mogitib ug mohingkod sa pagkadakong kahoy sa panabut. Dunay pipila ka miyembro sa Simbahan kinsa, sa usa ka higayon, wala makasulay og seryuso o sensitibong mga pangutana. Usa sa mga katuyoan sa Simbahan mao ang pag-alima ug pag-ugmad sa liso sa pagtuo—bisan sa balason nga yuta sa pagduhaduha ug kawalay kasiguroan. Ang hugot nga pagtuo molaum sa mga butang diin dili makita diin mga tinuod.7
Busa, mga kaigsoonan—akong mga higala—palihug, duhaduhai una ang inyong pagduhaduha sa dili pa mo magduhaduha sa inyong pagtuo.8 Dili gayud nato tugutan nga himoon kitang binilanggo sa atong pagduhaduha ug ilayo kita sa diosnong gugma, kalinaw, ug gasa nga moabut pinaagi sa pagtuo kang Ginoong Jesukristo.
Tingali moingon ang uban, “Dili ko haum uban kaninyo diha sa Simbahan.”
Kon inyong makita ang among kasingkasing, tingali inyong makita nga mas haum kamo kay sa inyong gihunahuna. Tingali matingala kamo nga mahibalo nga duna kami mga tinguha ug panlimbasug ug pangandoy sama sa inyoha. Ang inyong kaagi o kasinatian tingali lahi kay sa inyong nakita diha sa mga Santos sa Ulahing mga Adlaw, apan mahimo kana nga panalangin. Mga kaigsoonan, mga higala, gikinahanglan namo ang inyong espesyal nga mga talento ug panglantaw. Ang panaglahi sa mga tawo ug katawhan libut sa kalibutan maoy kalig-on niini nga Simbahan.
Tingali moingon ang uban, “Tingali dili ko makasunod sa inyong mga sumbanan.”
Mas dako kana nga rason nga moari kamo! Ang Simbahan gihimo sa pag-alima sa dili perpekto, sa naglisud, ug sa nagluya. Puno kini sa mga tawo kinsa nagtinguha sa tibuok nilang kasingkasing sa pagsunod sa mga sugo, bisan dili pa sila hanas niini.
Tingali moingon ang uban, “May nailhan ko sa inyong Simbahan nga tigpakaaron-ingnon. Dili gyud ko magpamiyembro sa simbahan nga dunay miyembro nga sama kaniya.”
Kon inyong hatagan og kahulugan ang tigpakaaron-ingnon isip tawo nga napakyas sa pagpakabuhi nga hingpit sa unsay iyang gituohan, niana kitang tanan tigpakaaron-ingnon. Walay usa nato ang ingon ka sama kang Kristo nga mao unta ang angay. Apan tinguha nato nga mabuntog ang atong mga sayop ug ang kalagmitan sa pagpakasala. Sa atong kasingkasing ug kalag nangandoy kita nga mas momaayo pinaagi sa tabang sa Pag-ula ni Jesukristo.
Kon kini ang inyong mga tinguha, nan bisan unsa pa ang inyong mga kahimtang, kasaysayang personal, o kalig-on sa inyong pagpamatuod, dunay luna alang kaninyo niini nga Simbahan. Dali, pakig-uban kanamo!
Dali, Pakig-uban Kanamo!
Bisan sa atong tawhanong pagkadili perpekto, masaligon ko nga makakaplag kamo dinhi niini nga Simbahan og daghang lunsay nga mga kalag nga ikatanyag niining kalibutan. Ang Simbahan ni Jesukristo ingon og nagdani sa mga mabination ug maamumahon, sa matinuoron ug kugihan.
Kon naglaum kamo nga makakita og perpektong mga tawo dinhi, masagmuyo kamo. Apan kon nangita kamo sa lunsay nga doktrina ni Kristo, sa pulong sa Dios “nga makaalim sa samaran nga kalag,”9 ug sa makabalaang impluwensya sa Espiritu Santo, nan dinhi inyo silang makit-an. Niining kapanahunan sa nagkakunhod nga pagtuo—niining kapanahunan diin daghan ang mibati nga layo sa gakos sa langit—dinhi makit-an ninyo ang mga tawo nga nagtinguhang makaila ug maduol sa Manluluwas pinaagi sa pag-alagad sa Dios ug sa isigkatawo, mao usab kamo. Dali, pakig-uban kanamo!
Buot Ba Usab Kamong Mobiya?
Nahinumdom ko sa panahon sa kinabuhi sa Manluluwas dihang daghan ang mibiya Kaniya.10 Gipangutana ni Jesus ang Iyang dose ka disipulo:
“Buot ba usab kamong mobiya kanako?
“Si Simon Pedro mitubag kaniya, Ginoo, kang kinsa man kami moadto? Ikaw mao ang may mga pulong mahitungod sa kinabuhing dayon.”11
Dunay mga panahon nga kinahanglan kitang motubag sa sama nga pangutana. Buot ba usab kitang mobiya? O kita ba, sama ni Pedro, nanggunit og hugot sa mga pulong sa kinabuhing dayon?
Kon nangita kamo sa kamatuoran, kahulugan, ug sa paagi aron mausab ang pagtuo ngadto sa buhat; kon nangita kamo og dapit nga mahisakop: Dali, pakig-uban kanamo!
Kon kamo mibiya sa tinuohan nga kanhi inyong gisagop: Dali balik. Pakig-uban kanamo!
Kon natintal kamo sa paghunong: Pabilin una og taud-taud. Dunay luna alang kaninyo dinhi.
Mohangyo ko sa tanan nga makabati o makabasa niining mga pulong: Dali, pakig-uban kanamo. Patalinghugi ang tawag sa malumo nga Kristo. Pas-ana ang inyong krus ug sunda Siya.12
Dali, pakig-uban kanamo! Kay dinhi inyong makaplagan ang usa ka butang nga bililhon.
Mopamatuod ko nga dinhi inyong makita ang mga pulong sa kinabuhing dayon, ang saad sa bulahang katubsanan, ug ang dalan sa kalinaw ug kalipay.
Nag-ampo ko nga ang inyong pagpangita sa kamatuoran motuhop diha sa inyong kasingkasing sa tinguha nga makig-uban kanamo. Sa sagradong pangalan ni Jesukristo, amen.
Show References
-
1. Tan-awa sa Mateo 16:18–19; Helaman 10:7.
-
2. Tan-awa sa Doktrina ug mga Pakigsaad 84:20.
-
3. Tan-awa sa 2 Nephi 33:10.
-
4. Tan-awa sa “Have I Done Any Good?” Hymns, nu. 223.
-
5. Tan-awa sa Mga Artikulo sa Hugot nga Pagtuo 1:11.
-
6. Ulohan nga pahina sa Basahon ni Mormon; tan-awa sa Mormon 8:17.
-
7. Tan-awa sa Mga Hebreohanon 11:1; Alma 32:21.
-
8. Tan-awa sa F. F. Bosworth, Christ the Healer (1924), 23.
-
9. Jacob 2:8.
-
10. Tan-awa sa Juan 6:66.
-
11. Juan 6:67–68.
-
12. Tan-awa sa Mateo 16:24.


text:
January 10, 2013
Halangdong Editor (Manedyer sa Estasyon),
Dakong kalipay namo nga nga pinaagi sa inyong mantalaan (estasyon), mapagawas namo ang among gibati sa katalagmang mihapak sa among kinabuhi. Sa wala pa mahitabo ang Bagyong Pablo, ang kahimtang namong mga mag-uuma sa Southern Mindanao nag-atubang na daan sa grabeng krisis. Nag antos na kami daan sa ubos nga suholan, usura, kamahal sa mga palaliton, kawad-on sa yuta ug daghan pa.
Apan sa dihang gihapak kami sa dakong unos nga Bagyong Pablo, mas misamot na karon ang gilukdong suliran namong mga ma-uuma. Sa mga probinsya sa Compostela Valley ug Davao Oriental, liboan ang nawad-ag panimalay ug ang among mga uma dili na mapuslan. Ang uban usab kanamo nga nagtrabaho sa mga sagingan nawad-an og panginabuhian tungod nangaguba ang mga sagingan. Ang nakapait kay gihimo hinuong kondisyon sa mga kompanya sa saging ang pagbungkag sa mga unyon sa mga mamumuong panguma bugti sa pagbalik sa ilang operasyon. Kagutom karon ang nasinati sa mga mamumuong panguma, nga kanhing mga mag-uuma kaniadto, tungod naundang ang operasyon sa mina.
Partikular sa lungsod sa New Bataan, hilabihan ang among kasubo tungod daghan sa among mga kabanay, mga anak, mga inahan, mga amahan ang nangamatay, gawas sa daghan pa usab ang padayon namong ginapangita. Sakit kini kaayo kanamo.
Tungod sa pagkaguba sa mga tinubdan sa among panginabuhian, daghan na kanamo ang napugos nga manglimos sa mga kadalanan. Padayon usab kaming nagpunsisok sa mga evacuation center, nag-antos sa kagutom, kawalay pagkaon, kawalay limpyong tubig ug kakulang sa tambal. Daghan kanamo ang nangasakit human sa hapak ni Pablo ug duna nay mga nangamatay nga wala man lang makatilaw og tambal.
Amoa sab ginapadangat ang dugay na namong mulo ngadto kang Pres. Noynoy Aquino. Usa si Noynoy sa prinsipal nga angay manubag sa katalagmang nasinati karon sa mga mag-uuma ug sa katawhang Pilipino tungod kay siya ang naghatag og pagtugot nga makasulod dinhi sa nasud ang mga langyawng kapitalista aron mangawkaw sa atong natural nga mga rekurso. Pananglitan na lamang ang E.O. 79 nga klarong midapig gayod sa mga langyaw ug lokal nga kapitalista sa hisgotanang dinagkong langyawng pagmina; ang paghatag og pagtugot usab niya sa mga kapitalista aron opawon ang atong mga kalasangan; ug subsob nga pagpasiugda sa mga negosyong agrikultural sa mga kapitalista nga maoy naghikot sa mga mag-uuma karon sa sistema sa ubos nga suholan ug kawalay benepisyo ug naghikaw kanila sa ilang mga yuta.
Mas gikinahanglan nga lihokon sa hinanali karon ang pag-apod-apod sa yuta sa mga mag-uuma ug ang pagpasa sa balaodong Genuine Agrarian Reform Bill o Garb. Dakong tabang ang pagpasa sa Garb tungod kay anaa dinhi ang batakang solusyon sa problema nga dugay nang gipas-an namong mga mag-uuma. Rehabilitasyon sa mga kayutaan ug teknikal nga suporta kanamong mga mag-uuma ug pagkansela sa mga permit sa dinagkong pagmina ang gikinahanglan karon.
Gawas pa niini, tungod kay apektado usab ang mga mag-uuma sa Davao Oriental, hinanali usab nga mahatag na kanamo ang kwartang angay gayod kanamo pinaagi sa Coco Levy Fund nga anaa na karon sa kamot sa panggamhanan.
Nanghinaot usab kami nga ang mga tabang gikan sa mga kaigsoonan natong Pilipino, ingon man sa mga langyaw nga gipaagi sa relief, mahatag na kanamo ug dili lang pasagdan nga mahan-ok sa mga opisina sa lokal nga panggamhanan nga posibleng gamiton hinuon sa pamolitika sa umaabot nga eleksyon. Mahatag kini sa walay paglangay-langay ug dili mabutang sa pamolsa sa korap nga mga opisyales.
Dili sab namo itugot nga himoong kontra-insurhensiyang kampanya ubos sa Oplan Bayanihan sa rehimeng Aquino ang ginapakitang pagtabang sa AFP ug uban pang mga institusyon sa estado. Dili na namong gusto pang makasinati og dugang nga pagpalapas sa among tawhanong katungod nga ilang binuhatan.
Ginasakmit sab namo kining higayona nga ipaabot ang among kinasingkasing nga pasalamat ngadto sa mga indibidwal ug organisasyon sama sa Balsa Mindanao sa ilang ginahimong mobilisasyon aron kami mahaw-as sa tumang kalisod.
Daghan kaayong salamat.
Kilusang Magbubukid ng Pilipinas-Southern Mindanao Region


text:
Estrok
Ang estrok o istrok (gikan sa Iningles nga stroke) gitawag sa medisina isip cerebrovascular accident (CVA) mao ang paspas nga pagkawala sa gamit sa utok (brain functions) tungod sa disturbo sa mga ugat nga misuplay og dugo sa utok. Puyde nga naggumikan kini sa ischemia (kakulangan sa blad suplay) tungod sa thrombosis o embolism, o kaha tungod sa hemorej (hemorrhage). Sa medisina, ang estrok, fit, o pagkalipong usahay gireper isip ictus [cerebri], gikan sa Latin nga icere ("to strike"), bag-o maghatag og ensaktong diagnosis.
Ang estrok usa ka medikal nga emergensi ug makaresulta sa permanenteng pagguba nga neurolohikal, komplikasyon ug kamatayon kon dili dayon kini nadiyagnos ug natambalan. Kini ang ikatulo nga butang nga ikamatay ug nahiuna nga rason sa adult disability sa Estados Unidos ug sa Uropa. Gipredik nga ang estrok maoy mahimong numero unong sakit nga ikamatay sa tibuok kalibotan. Ang mga risgo niini mao ang katigulangan, alta presyon (high blood pressure), transient ischaemic attack (TIA), diabetes, taas nga kolesterol, panigarilyo, atrial fibrillation, migraine with aura, ug thrombophilia (tendensi nga magka-thrombosis). Ang presyon sa dugo mao ang pinakapuydeng usbon nga risgo sa estrok.
Ang tradisyonal nga depinisyon sa estrok, gikan sa World Health Organization mao ang "neurolohikal nga kakulangan nga cerebrovascular nga modugay pa sa 24 oras o ma-interap sa kamatayon sa 24 oras". Ang kini nga depinisyon mireplek sa rebersibilidad sa pagkaguba sa tisyu.
Ang pagtambal sa estrok okasyonal nga gipaagi sa thrombolysis ("clot buster"), pero mas pirme ang sa supportive care (physiotherapy ug occupational therapy) ug segunda nga prebensyon gamit ang antiplatelet drugs (aspirin ug dipyridamole), blood pressure control, statins ug anticoagulation.


text:
DALIKYAT
Pulong pasabot ug paghapit,
Pagsuta kon wala ba mabitbit
Basi’g sa laing kamot, mapunit….
Ang pagdalikyat, kinawatkawat
Linaktan mag-apas, makapugwat
Imong gininhawa daw maahat….
May modalikyat ug timo,
May modalikyat ug himo,
Ang pagdalikyat dili ikasugo….
Sa pagdalikyat, ikaw maniguro
Magdalidali aron lagi makasiguro
Tilaw, simhot, kaon, kilaw, singo….
Pagkadaghan gayud sa magdalikyat
Ampinganan’g dili masipyat sa pagdalikyat,
Basin ug mahinog, mahimo kining liwat….
NAGKALAIN-LAIN ANG KANDIIS
kandiis nga dayag makita:
“kaguwapaaa, kandiison lagi na siya…”
kandiis nga dala sa subra’ng timbang:
“Ah, grabbeeeh…..hasta lukon-lukon nangandiis?”
kandiis nga tinagoan, dili pahayagan:
“Tinuod ni Noy? Kandiison lagi, murag pulos panit..?
Pasagdi lang Day, dala lang kana sa katulogon. Hala, paghinayhinay lang, aron dili siya matugaw, dili mapukaw, basin ug mubalhin ang pangandiis dinha sa tam-is nimong pahiyom..” namulong si Noy Kuyos samtang nagpahilot sa iyang panuhot ni Inday Kordapya…
ang kandiis nga gikagubtan sa kaliwat ni Adan…
badlis sa panagway,
talan-awong mubathay matag talidhay,
kiyoom kon magpakahilom,
molutaw kon mopahiyom,
makapadugang kini sa kaanyag,
sama’s gihay matataw kon mobuliskad,
makapakandiis ang subrang timbang,
manurok kini hangtod sa imong tinaguan,
kandiis kahimut-an, kaibgan ug kagubtan,
sa kaliwat ni Adan.


text:
Napoles
Ang Dakbayan sa Napoles (sa Initalyano: Napoli; sa Napulitano: Napule; sa Kinatsila: Nápoles; sa Iningles: Naples) maoy ang ulohan sa lalawigan sa Napoles ug sa rehiyon sa Campania sa Italya. Ilahado ang dakbayan tungod sa dakong kaagi, arte, kultura ug gastronomiya, ug tungod sa dakong importansya sa dakbayan sa labaw og 2,800 ka tuig. Ang Napoles nahimutang sa taliwala sa duka ka lugar volkaniko, ang bulkan nga Bukid Vesuvius ug ang Campi Flegrei, sa daplin sa Golfo sa Napoles.
Gisugod ang dakbayan sa mga karaan nga Griyego sa ngalan nga "Neάπoλις", Neápolis (kon sa Sinugboanon: "Bag-ong Dakbayan"), ug importante kini sa Magna Graecia ug sa sunod sa Republika Romana sa taliwalang lalawigan sa Imperyo. Ang dakbayan nalakip sa daghang mga sibilisasyon nga niadto ug nigawas ug ang matag-usa sa mga sibilisayon nagbilin og impluwensya nga sa karon, ang sentro sa dakbayan gilista sa UNESCO nga World Heritage Site o Patrimonio de la Humanidad.
Ang Napoles maoy ang ulohan nga dakbayan sa gingharian nga mao usab ang ngalan gikan sa 1282 hangtod sa 1816, nga sa una maoy ang Gingharian sa Napoles ug sa sunod sa paghiusa uban sa Sicilia mao kini ang ulohan sa Duha ka Sicilia hangtod sa paghiusa sa Italya.


text: 1Si Pablo, apostol ni Jesucristo, pinaagi sa kabubut-on sa Dios, ug si Timoteo nga atong igsoon, 2Alang sa mga balaan ug mga igsoon nga matinumanon kang Cristo, nga anaa sa Colosas: Ang gracia kaninyo, ug ang pakigdait nga gikan sa Dios, nga atong Amahan, ug sa Ginoong Jesucristo. 3Nagapasalamat kami sa Dios ug Amahan sa atong Ginoong Jesucristo, nga nagaampo kami gihapon alang kaninyo, 4Sa pagkadungog namo sa inyong pagtoo diha kang Cristo Jesus, ug sa inyong gugma alang sa tanang mga balaan, 5Tungod sa paglaum nga natagana alang kaninyo sa mga langit, nga kaniadto hingdunggan ninyo diha sa pulong sa kamatuoran sa Maayong Balita, 6Nga miabut kaninyo, ingon man usab nga ania sa tibook nga kalibutan; nga nagabunga ug nagatubo, ingon man usab diha kaninyo sukad sa adlaw sa pagkadungog ug sa pag-ila ninyo sa gracia sa Dios diha sa kamatuoran; 7Bisan ingon sa inyong hingkat-onan kang Epafras, nga atong hinigugma nga masigkaulipon, nga maoy usa ka matinumanon nga ministro ni Cristo lungod kanamo, 8Nga mao usab ang nagpaila kanamo sa inyong gugma diha sa Espiritu. 9Tungod niini kami usab, sukad sa adlaw sa among pagkadungog, wala kami ing pag-undang sa pag-ampo alang kaninyo, ug sa pagpangayo aron kamo mapuno sa pag-ila sa iyang kabubut-on diha sa tibook nga espirituhanong kaalam ug pagsabut, 10Sa paglakaw nga takus gayud sa Ginoo alang sa bug-os nga pagpahamuot, nga magabunga sa tanang maayong buhat, ug magatubo sa kahibalo sa Dios; 11Nga pinalig-on kamo sa bug-os nga gahum, sumala sa kagahum sa iyang himaya, nga sa bug-os nga pagpailub ug pag-antus uban ang kalipay; 12Nga nagapasalamat sa Amahan, nga naghimo kanatong mga takus nga umalambit sa panulondon sa mga balaan diha sa kahayag; 13Nga mao ang nagluwas kanato gikan sa gahum sa mga kangitngit, ug nagbalhin kanato ngadto sa gingharian sa iyang hinigugmang Anak; 14Nga kaniya nakabaton kita sa atong pagtubos, sa pagpasaylo sa atong mga sala: 15Nga siya mao ang dagway sa Dios nga dili-makita, ang panganay sa tanang mga binuhat. 16Kay diha kaniya gibuhat ang tanang mga butang sa mga langit ug ang ania sa yuta, mga butang makita ug mga dili makita: bisan ang mga trono kun ang mga kaginoohan, kun ang mga kapunoanan, kun ang mga kagamhanan; ang tanang mga butang gipamuhat pinaagi kaniya ug alang kaniya: 17Ug siya mao ang una sa tanang mga butang, ug diha kaniya ang tanang mga butang nagapadayon. 18Ug siya mao ang ulo sa lawas, ang iglesia, nga mao ang sinugdan, ang panganay nga gikan sa mga minatay; aron nga sa tanang mga butang siya molabaw gayud sa tanan. 19Kay nahamut-an sa Amahan, nga diha kaniya magpuyo ang tanang kahupnganan; 20Ug pinaagi kaniya ang pagpasig-uli sa tanang mga butang ngadto sa iyang kaugalingon, sa nahimo niya ang pakigdait pinaagi sa dugo sa iyang cruz: pinaagi kaniya, nagaingon ako, ang mga butang sa yuta, kun ang mga butang sa mga langit. 21Ug kamo nga sa miaging panahon, mga dumuloong ug mga kaaway sa sulod sa inyong hunahuna tungod sa inyong mga dautang buhat, 22Apan karon ginapasig-uli niya kamo, tungod sa lawas sa iyang unod pinaagi sa kamatayon, sa pagpadayag kaninyo nga maputli, ug dili masaway ug dili badlonganon sa iyang atubangan: 23Kong mao nga magapabilin kamo diha sa pagtoo, nga mga tinukod ug mga linig-on, ug dili kamo maglunga gikan sa paglaum sa Maayong Balita nga inyong hingdunggan, nga ginawali diha sa tanang binuhat sa ilalum sa langit; nga niini ako nga si Pablo, gihimo nga ministro. 24Karon nalipay ako sa akong mga pag-antus tungod kaninyo, ug gipuno sa akong bahin kadtong nakulangan sa mga kagul-anan ni Cristo sa akong unod tungod sa iyang lawas, nga mao ang iglesia; 25Nga niini ako gihimong ministro sumala sa pagkatinugyanan ko sa Dios nga gihatag kanako tungod kaninyo, aron matuman ang pulong sa Dios, 26Bison pa ang tinago nga nasalipdan sukad sa mga katuigan ug sukad sa mga kaliwatan; apan karon ginapadayag kanila nga iyang mga balaan, 27Nga kanila gikahamut-an sa Dios ang pagpaila kong daw unsa ang pagkadato sa himaya niining tinago sa taliwala sa mga Gentil, nga mao si Cristo diha kaninyo, ang paglaum sa himaya; 28Nga siya ang giwali namo, nga nagatambag kami sa tagsatagsa ka tawo, ug nagatudlo sa tagsatagsa ka tawo sa tanang kaalam, aron ikapaatubang namo ang tagsatagsa ka tawo nga hingpit diha kang Cristo; 29Nga sa mao usab nagahago ako, nga nagapanlimbasug sumala sa iyang pagbuhat, nga nagabuhat sa sulod nako sa daku gayud nga gahum.


text:
Panama
Panama mao ang pinakahabagatan nga nasod sa Amerika Sentral. Nahimutang sa usa ka isthmus, ang Panama usa ka nasod nga transkontinental, sa utlanan sa Amihanang Amerika ug sa Habagatang Amerika. Kini giutlanan sa Costa Rica sa norweste, Colombia sa sur-este, sa Dagat Caribbean sa norte ug sa Pasipiko sa sur. Sa rehiyon,ikaduha kini nga industriyalisadong nasod, human sa El Salvador. Dakbayan sa Panama ang iyang kapital.
Ilado ang nasod isip nahimutangan sa Panama Canal, nga nagsumpay sa Kadagatang Pasipiko sa Kadagatang Atlantiko alang sa pag-agi sa mga barko.
- CoolPanama.com Panama Portal


text:
Bibliya
- Kining artikulo bahin sa tekstong Kristohanon. Alang sa tekstong Hudiyo, tan-awa ang Tanakh.
Ang Bibliya (Linatin: Biblia) usa ka kasulatan sa Kristyanismo nga naghisgot bahin sa mga panghitabo sa kaniadto og sa mga panghitabo sa karon og sa mga panghitabo sa umaabot. Ang Bibliya aduna 66 ka kasulatan.
Ang Linating pulong biblia nagagikan sa pulong Grinyego nga BίBλoς (vívlos), pulong nga nagpasabot ug "damo nga sulat."
Mga sulod
Mga dibisyon
Ang Bibliya adunay 66–79 ka basahon—depende sa denominasyon—agrupado sa duha ka dibisyon (Daang Tugon ug Bag-ong Tugon).[1]
Tan-awa usab
Mga dibisyon
Mga hubad
- Authorized King James Version
- Bulgata
- New Jerusalem Bible
- Bibliya sa Kristohanong Katilimban
- New Revised Standard Version
Mga reperensiya
Mga sumpay sa gawas
- Bibliya sa Kristohanong Katilimban, sa Sinugboanon, Iningles, Tinagalog, ug Kinatsila
- New Jerusalem Bible
- The Bible in Its Traditions, sa Iningles ug Prinanses